Q=9	C=5	SS=2	LS=2	PS=1	DC=2	LC=0	SD=0	BS=3	G0=99	G1=83	G2=35	DLID=az_RU	BODY=Шәраитимиз дәјишәндә гәлб раһатлығыны итирмәјәк | Тәлим\nҜөзәтчи гүлләси (тәлим нәшри) | Октјабр 2018\nДИЛИ: Aзәрбајҹан (кирил әлифбасы) Pidgin (West Africa) Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Ангола жест дили Арҝентина жест дили Белиз креолу Боливија жест дили Бразилија жест дили Британија жест дили Венесуела жест дили Вјетнам Гваделупа креолу Гватемала жест дили Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кенија жест дили Кирибати Колумбија жест дили Конго Кореја жест дили Коста-Рика жест дили Куба жест дили Литва Македонија Малави жест дили Маршалл Маҹарыстан жест дили Мексика жест дили Мозамбик жест дили Мјанма Непал Нидерланд Никарагуа жест дили Норвеч Панама жест дили Парагвај жест дили Перу жест дили Полша жест дили Понапе Португалија жест дили Румынија жест дили Салвадор жест дили Самоа Словакија жест дили Соломон Адалары пиҹини Тајван жест дили Тонга Тувалу Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман алур ами амһара африкаанс ашағы алман ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дамара дигорон дуала дхолуо еве едо ермәни ермәни (гәрб) есан естон ефик занде зулу ибанаг ибо иврит илок инҝилис исланд исоко испан италјан кабовердиану кабре какчикел каннада каонде каталан кекчи кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе миштек (Ҝерреро) монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) полјак португал португал (португал) пәнҹаб румын рус рус жест дили санго сапотек (Истм) свати себуан сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Зимбабве) читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\nШәраитимиз дәјишәндә гәлб раһатлығыны итирмәјәк\n«Гәлбими овундуруб сакитләшдирдим» (ЗӘБ. 131:2).\nНӘҒМӘ: 128, 129\n«Аллаһын... сүлһү» шәраитимиз дәјишәндә бизә неҹә көмәк едир?\nҜөзләнилмәз дәјишикликләр вахты Һз. Јусифин нүмунәси бизә неҹә көмәк едә биләр?\nМүждәчи Филипдән һансы ваҹиб дәрси ҝөтүрә биләрик?\n1, 2. а) Баш верән ҝөзләнилмәз дәјишикликләр мәсиһиләрин һәјатына неҹә тәсир едә биләр? (Мәгаләнин әввәлиндәки шәклә бахын.) б) Зәбур 131-ҹи мәзмура әсасән, нәјин сајәсиндә гәлб раһатлығымызы горуја биләрик?\nБЕЈТЕЛДӘ 25 ил хидмәт етмиш Лоид вә Александра ешидәндә ки, саһә хидмәтинә тәјин олунублар, чох мәјус олмушдулар. Лоид дејир: «Дүшүнүрдүм ки, һәмишә Бејтелдә хидмәт едәҹәјәм, һәмишә бу иши ҝөрәҹәјәм. Бу дәјишиклијин нә үчүн едилдијини дәрк етсәм дә, һәфтәләр, ајлар кечдикҹә өзүмү атылмыш һисс едирдим». Лоидин һиссләри тез-тез дәјиширди, бир анын ичиндә ҝаһ өзүнү јахшы һисс едирди, ҝаһ да дилхор олурду.\n2 Һәјатымызда ҝөзләнилмәз дәјишиклик баш верәндә нараһатчылыг вә стресс кечиририк (Мәс. 12:25). Һәтта бәзән дәјишикликлә барышмаг чәтин олур. Бу кими вәзијјәтләрдә гәлбимизи овундуруб сакитләшдирмәк үчүн нә едә биләрик? (Зәбур 131:1—3 ајәләрини охујун.) Ҝәлин ҝөрәк Јеһованын һәм кечмишдә, һәм дә мүасир дөврдә јашајан бәзи хидмәтчиләри һәјатларында баш верән дәјишикликләрә бахмајараг, гәлб раһатлыгларыны неҹә горуја билибләр.\n3. Һәзрәти Јусиф һансы вәзијјәтлә үзләшмишди?\n3 Һәзрәти Јусиф атасынын севимлиси иди. 17 јашы оланда доғма гардашлары пахыллыгдан ону гул кими сатыр (Јар. 37:2—4, 23—28). О, тәхминән 13 ил әрзиндә әзиз атасы Јагубдан узагда, Мисир өлкәсиндә гул вә мәһбәс һәјаты јашајыр. Јашадыглары ону үмидсизлијә гәрг едә, залымлашдыра биләрди. Амма белә олмады. Нәјин сајәсиндә?\n4. а) Һәзрәти Јусиф мәһбәсдә оланда диггәтини нәјә ҹәмләмишди? б) Јеһова Јусифин дуаларына неҹә ҹаваб верди?\n4 Һәзрәти Јусиф һәбсдә олдуғу мүддәтдә чох јәгин ки, диггәтини Јеһовадан алдығы немәтләрә ҹәмләмишди (Јар. 39:21; Зәб. 105:17—19). Бәлкә дә, о, кичик јашларында ҝөрдүјү пејғәмбәрлик мәнасы дашыјан јухулар барәдә дүшүнүр вә Јеһованын онунла олдуғуна әмин олурду (Јар. 37:5—11). Шүбһәсиз ки, о, даима Јеһоваја дуа едир, үрәјинин дәрдини Онунла бөлүшүрдү (Зәб. 145:18). Јеһова Јусифин сәмими дуаларына ҹаваб олараг, бүтүн чәтинликләрдә онунла олаҹағына даир дахили әминлик вермишди (Һәв. 7:9, 10) *.\n5. «Аллаһын... сүлһү» Јеһоваја хидмәт етмәк гәтијјәтимизи неҹә артыра биләр?\n5 Үзләшдијимиз вәзијјәтин нә гәдәр чәтин олмасындан асылы олмајараг, «Аллаһын... сүлһү» фикирләримизи горујараг бизи сакитләшдирмәјә гадирдир. (Филиппилиләрә 4:6, 7 ајәләрини охујун.) Нараһатчылыг кечирәндә Јеһоваја үз тутсаг, Аллаһын сүлһү тәслим олмамаға вә Јеһоваја хидмәтимизи давам етдирмәјә көмәк едәҹәк. Ҝәлин өз тәҹрүбәләриндә буна әмин олан бәзи баҹы-гардашларымызын нүмунәсинә нәзәр салаг.\nАЛЛАҺДАН ГӘЛБ РАҺАТЛЫҒЫ ДИЛӘЈӘК\n6, 7. Конкрет дуалар јенидән гәлб раһатлығы дујмағымыза неҹә көмәк едә биләр? Нүмунә чәкин.\n6 Рајан вә Ҹүлјетта мүвәггәти хүсуси өнҹүл тәјинатларынын баша чатдығыны өјрәнәндә чох мәјус олмушдулар. Рајан дејир: «Дәрһал бу һагда Јеһоваја дуа етдик. Анлајырдыг ки, Она етибарымызы ҝөстәрмәк үчүн имкан јараныб. Јығынҹағымыздакыларын бир чоху һәгигәтә јени ҝәлмишди. Она ҝөрә дә јахшы иман өрнәји олмаг үчүн дуада Јеһовадан көмәк истәдик».\n7 Јеһова онларын дуасына неҹә ҹаваб верди? Рајан хатырлајыр: «Дуа етдикдән дәрһал сонра кечирдијимиз мәнфи һиссләр вә нараһатлыглар јоха чыхды. Үрәјимизи вә фикирләримизи Аллаһын сүлһү горујурду. Баша дүшүрдүк ки, дүзҝүн әһвал-руһијјәдә олсаг, јенә дә Јеһоваја хидмәтдә чох шеј едә биләрик».\n8—10. а) Үрәјимиз нараһат оланда Аллаһын руһу бизә неҹә көмәк едир? б) Фикримизи хидмәтә ҹәмләјәндә Јеһовадан һансы көмәји алырыг?\n8 Аллаһын руһ һәм үрәјимизи сакитләшдирир, һәм дә диггәтимизи Мүгәддәс Китаб ајәләринә јөнәлдәрәк нәјин даһа ваҹиб олдуғуну анламаға көмәк едир. (Јәһја 14:26, 27 ајәләрини охујун.) Тәхминән 25 ил Бејтелдә хидмәт етмиш Филип вә Мери адлы бир әр-арвадын нүмунәсинә нәзәр салаг. Дөрд ајын ичиндә һәр икисинин анасы вә башга бир гоһумлары вәфат едир. Үстәлик, Меринин атасы деменсија хәстәлијиндән әзијјәт чәкдијиндән она гуллуг етмәли олурлар.\n9 Филип хатырлајыр: «Елә билирдим ки, вәзијјәтин өһдәсиндән јахшы ҝәлирәм, амма бир мәгам диггәтимдән јајынмышды. “Ҝөзәтчи гүлләси”нин тәлим мәгаләләринин бириндә Колослулара 1:11 ајәси диггәтими чәкди. Дүздүр, мән дөзүрдүм, амма буна сөзүн әсл мәнасында дөзүм демәк олмазды. Үзләшдијим вәзијјәтә “севинҹлә вә сәбирлә” таб ҝәтирмәли идим. Бу ајә мәнә хатырлатды ки, хошбәхтлијим һансы вәзијјәтдә олмағымдан јох, Аллаһын руһунун һәјатыма ҝөстәрдији тәсирдән асылыдыр».\n10 Филип вә Мери диггәтләрини хидмәтә ҹәмләдикләринә ҝөрә Јеһовадан чохлу немәтләр алдылар. Бејтелдән ҝедәндән гыса мүддәт сонра онлар Мүгәддәс Китаб дәрсләри кечмәјә башладылар. Һәтта шаҝирдләри һәфтәдә бир нечә дәфә дәрс кечмәк истәјирди. Өтән ҝүнләри хатырлајараг Мери дејир: «Онлар бизим севинҹимиз идиләр, елә бил Јеһова онларын васитәсилә “һәр шеј јахшы олаҹаг” дејирди».\nБИЗДӘН ҺӘРӘКӘТ, АЛЛАҺДАН БӘРӘКӘТ\nҜөзләнилмәз дәјишикликләр вахты Һз. Јусифин нүмунәси бизә неҹә көмәк едә биләр? (11—13 абзаслара бахын)\n11, 12. а) Һәзрәти Јусиф нәјин сајәсиндә Аллаһдан немәтләр алды? б) Аллаһ Јусифә һансы мүкафаты верди?\n11 Һәјатымызда ҝөзләнилмәз дәјишикликләр баш верәндә ҝәләҹәклә бағлы нараһатлыглар үрәјимизи дидиб-парчалаја биләр. Ҝөзләнилмәдән һәбсә дүшән Һз. Јусиф нараһатлығын ону ағушуна алмасына јол вермәмишди. Әксинә, дүшдүјү вәзијјәтдә баҹардығыны еләмишди. О, Фитфирин јанында чалышдығы вахтлардакы кими, зинданда да рәисинин тапшырыгларыны ҹанла-башла јеринә јетирирди (Јар. 39:21—23).\n12 Бир ҝүн Јусифә әввәлләр вәзифәдә олмуш ики дустаға нәзарәт етмәк тапшырылыр. Јусиф мүлајим рәфтары илә дустагларын рәғбәтини газаныр. Беләҹә, онлар сыхынтыларыны вә ҝөрдүкләри јухулары она данышырлар (Јар. 40:5—8). Јусифин һәмин вахт хәбәри дә јох иди ки, бу сөһбәт онун хејринә олаҹаг. Бу әһвалатдан сонра даһа ики ил һәбсдә јатан Јусиф нәһајәтдә азадлыға бурахылыр. О, елә һәмин ҝүн фирондан сонра икинҹи шәхс тәјин олунур (Јар. 41:1, 14—16, 39—41).\n13. Шәраитимиздән асылы олмајараг, Јеһовадан хејир-дуа алмаг үчүн нә едә биләрик?\n13 Биз дә, Һз. Јусиф кими дәјишә билмәјәҹәјимиз вәзијјәтләрлә үзләшә биләрик. Лакин сәбир ҝөстәрсәк вә мөвҹуд вәзијјәтдә әлимиздән ҝәләни етсәк, әмин ола биләрик ки, Јеһова бунларын мүгабилиндә бизә бәрәкәт верәҹәк (Зәб. 37:5). Бәзән «чашгынлыг ичиндә» олсаг да, һәвари Булус демишкән, һеч вахт чарәсиз вә ја «үмидсиз» галмајаҹағыг (2 Кор. 4:8, һаш.). Хүсусилә дә, диггәтимизи хидмәтә ҹәмләмишиксә!\nДИГГӘТИМИЗИ ХИДМӘТӘ ҸӘМЛӘЈӘК\n14—16. Мүждәчи Филип һәјатында баш верән дәјишикликләрә бахмајараг, нәјин сајәсиндә диггәтини хидмәтә ҹәмләмишди?\n14 Мүждәчи Филип һәјатында баш верән дәјишикликләрә бахмајараг, диггәтини хидмәтә ҹәмләмәклә бизә ҝөзәл нүмунә гојуб. Јерусәлимдә Стефанын гәтли * илә тәгибләр шиддәтләнән вахт Филип алдығы јени тәјинаты ҹанла-башла иҹра едирди (Һәв. 6:1—6). Лакин мәсиһиләрин Јерусәлимдән гачдығыны ҝөрәндә о, бош отурмур, Сәмәријјәјә, хош хәбәрин тәблиғ олунмадығы шәһәрә јолланыр (Мәт. 10:5; Һәв. 8:1, 5).\n15 Филип Јеһованын руһунун јөнәлтдији истәнилән јерә ҝетмәјә һазыр иди. Буна ҝөрә дә Јеһова ону хош хәбәрин тәблиғ олунмадығы әразиләрә ҝөндәрди. Јәһудиләр сәмәријјәлиләрә јухарыдан ашағы бахырды. Лакин Филипин гәрәзсизлији, ҝөрүнүр, сәмәријјәлиләрә хош тәсир бағышлајыр. Тәәҹҹүблү дејил ки, ҹамаат онун дедикләринә диггәтлә гулаг асыр (Һәв. 8:6—8).\n16 Сонра Аллаһын руһу Филипи гејри-јәһудиләрин үстүнлүк тәшкил етдији Ашдод вә Гејсәријјә шәһәринә јөнәлдир (Һәв. 8:39, 40). Сәмәријјәдә тәблиғ етдији вахтдан тәхминән 20 ил кечмишди. Филипин вәзијјәти јенә дәјишмишди, о, артыг аиләли иди вә бир әразидә мәскунлашмышды. Һәјат шәраитинин дәјишмәсинә бахмајараг, Филип һәлә дә диггәтини хидмәтә ҹәмләјирди. Буна ҝөрә дә Јеһова һәм она, һәм дә аиләсинә бол-бол бәрәкәт вермишди (Һәв. 21:8, 9).\n17, 18. Һәјатымызда дәјишикликләр баш верән заман фикримизи хидмәтә ҹәмләмәк таразлығы горумаға неҹә көмәк едә биләр?\n17 Тамвахтлы хидмәтдә олан бир чох мәсиһи гејд едир ки, һәјатларында баш верән дәјишикликләр заманы фикирләрини хидмәтә ҹәмләмәјин сајәсиндә таразлығы горуја билибләр. Ҹәнуби Африкадан олан Озборн вә Полајт адлы бир ҹүтлүк Бејтелдән ҝедәндән сонра тезликлә јашамаға јер вә јарымҝүнлүк иш тапаҹагларына үмид едирдиләр. Озборн дејир: «Әфсуслар олсун ки, иши ҝөзләдијимиз гәдәр тез тапмадыг». Һәјат јолдашы Полајт да һәмин вахтлары хатырлајараг дејир: «Үч ај ишсиз галдыг, әлимиздә пул да јох иди. Һәгигәтән, чәтин иди».\n18 Нәјин сајәсиндә онлар бу чәтинлијин өһдәсиндән ҝәлә билдиләр? Озборн дејир: «Јығынҹагла бирҝә тәблиғ етмәк фикримизи ибадәтә ҹәмләмәјә вә мүсбәт әһвал-руһијјәни горумаға чох көмәк еләди. Отуруб дәрд чәкмәкдәнсә, бүтүн ҝүҹүмүзү тәблиғ ишинә сәрф етмәк гәрарына ҝәлдик. Һәр јердә иш ахтарырдыг вә ахырда тапдыг».\nСӘБИРЛӘ ЈЕҺОВАНЫ ҜӨЗЛӘЈӘК\n19—21. а) Дахили сүлһү горумағымыза нә көмәк едәҹәк? б) Јени вәзијјәтә ујғунлашмағын шәхсән бизә һансы фајдасы вар?\n19 Ҝөрдүјүмүз кими, үзләшдијимиз вәзијјәтдә әлимиздән ҝәләни едиб үмидимизи Јеһоваја бағласаг, үрәјимиз архајын олаҹаг. (Микә 7:7 ајәсини охујун.) Һәтта бир мүддәт сонра вәзијјәтә ујғунлашмағын Јеһова илә мүнасибәтләримизи неҹә мөһкәмләндирдијини ҝөрәҹәјик. Јухарыда ады чәкилән Полајт баҹы өз тәҹрүбәсини бөлүшүр: «Тәјинатымызын дәјишмәси сајәсиндә, һәтта һәр шеј тәрс ҝәтирәндә белә, Јеһоваја ҝүвәнмәјин әслиндә нә демәк олдуғуну өјрәндим. Онунла мүнасибәтләрим даһа да сых олду».\n20 Һаггында данышдығымыз Мери баҹы һәлә дә јашлы атасына бахыр. О дејир: «Баша дүшдүм ки, үрәјим нараһат оланда дајанмалы, дуа етмәли вә сакитләшмәлијәм. Һәр шеји Јеһованын өһдәсинә бурахмаг өјрәндијим ән бөјүк дәрс олду. Бу дәрс бүтүн өмрүм боју мәнә лазым олаҹаг».\n21 Илк абзасда һаггында данышдығымыз Лоид вә Александра гејд едир ки, шәраитләринин дәјишмәси иманларыны ағылларына белә ҝәлмәјән тәрздә сынады. Онлар дејирләр: «Иман сынаглары иманымызын чәтин вахтларда бизә тәсәлли верәҹәк гәдәр ҝүҹлү вә һәгиги олуб-олмадығыны үзә чыхарыр. Беләҹә, биз даһа јахшы инсан олуруг».\nҜөзләнилмәз дәјишикликләр ҝөзләнилмәз немәтләрә јол ача биләр! (19—21 абзаслара бахын)\n22. Һал-һазыркы вәзијјәтимиздә әлимиздән ҝәләни едириксә, нәјә әмин ола биләрик?\n22 Һәјатынызда ҝөзләнилмәз дәјишиклик баш верәндә, мәсәлән, тәјинатыныз дәјишәндә, сәһһәтиниздә проблемләр јарананда, јахуд аилә мәсулијјәтиниз артанда, әмин олун ки, Јеһова сизин гајғыныза галаҹаг вә ән дүзҝүн вахтда көмәк едәҹәк! (Ибр. 4:16; 1 Бут. 5:6, 7). О вахта гәдәр исә, мөвҹуд вәзијјәтдә әлиниздән ҝәләни етмәјә чалышын. Сәмави Атаныза дуа един вә һәр шеји Онун үзәринә гојмағы өјрәнин. Беләҹә, истәнилән вәзијјәтдә гәлб раһатлығынызы горуја биләҹәксиниз.\n^ абз. 4 Һәбсдән чыхандан бир мүддәт сонра илк оғлу дүнјаја ҝәләндә Јусиф Аллаһын она тәсәлли вермәк истәдијини анлајыр. О: «Аллаһ бүтүн дәрдләрими... унутдурду» дејәрәк илк оғлунун адыны Мәнәссә гојур (Јар. 41:51, һаш.).\n^ абз. 14 Бу сајын «Билирсиниз?» адлы мәгаләсинә бахын.\n1918. Јүз ил әввәл\nLIFE STORY Вердијим гәрарларда Јеһованын бәрәкәтини ҝөрдүм\nРәһбәримиз Мәсиһә етибар едәк\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Октјабр 2018\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Октјабр 2018\nҜӨЗӘТЧИ ГҮЛЛӘСИ (ТӘЛИМ НӘШРИ) Октјабр 2018


Q=16	C=0	SS=0	LS=16	PS=0	DC=0	LC=0	SD=0	BS=1	G0=2	G1=2	G2=1	DLID=az_RU	BODY=Aprel 22, 2018 - 7:03 AM Хәбәрин коду : 890357 Мәнбә : Usembassy Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Бирләшмиш Шталарын АТӘТ-дәки Миссијасынын 11 апрел президент сечкиләринә даир бәјанаты АБШ-ын Бакыдакы сәфирлијинин рәсми сајтында јајымланыб.\nМүвәггәти Ишләр Вәкили Һарри Камиан тәрәфиндән охунан бәјанат беләдир:\nБирләшмиш Штатлар Президент Әлијев вә азәрбајҹан халгы илә демократија вә инсан һаглары, фундаментал азадлыглара һөрмәт, игтисади ислаһатлара вә фираванлыға дәстәк, вә террорчулуға гаршы мүбаризә кими мәсәләләрдә дахил олмагла мүхтәлиф сәпкидә тәмсил олунан саһәләрдә ишләмәјә һазырдыр. Биз һәмчинин АТӘТ-ин Минск Групу илә давамлы фәалијјәт ҝөстәрәрәк Дағлыг Гарабағ мүнаҝишәсинин динҹ һәллинин тапилмасынада дәстәк вермәјә һазырыг.\nСечкиләрин тәшкилаты јахшы тәшкил вә тәмин олундуғу вахтда АТӘТ-ин олунмасы мүшаһидәчиләри сечки просесининин ҝениш шәкилдә позулмасы һалларыны, шффафлығын олмамасыны, вә сечки буллетенләринин сахталашдырылмасы кими чохсајлы ҹидди позунтулары гејд етмишдирләр. Биз Азәрбајҹан һөкумәтинин сөзүҝедән мәсәләләрин үнванланмасына чағырырыг.\nЧох сағ олун ҹәнаб Сәдр.


Q=5	C=5	SS=0	LS=0	PS=0	DC=0	LC=0	SD=0	BS=0	G0=13	G1=13	G2=6	DLID=az_RU	BODY=Nur-az.com - Емин Һүсејнов: “Меһмана мәншәји бәлли олмајан 2 ијнә вурублар”\nЕмин Һүсејнов: “Меһмана мәншәји бәлли олмајан 2 ијнә вурублар”\n“Меһман ҹидди ишҝәнҹәјә мәруз галыб. Гејри-инсани давраныш вә ләјагәти алчалдан үнсијјәтлә үзләшиб. Кобуд сөјүшләр, тәһгир олунуб, вурулуб – бу кими негатив һаллар ваш вериб.” Бу сөзләри Американын Сәсинә ачыгламасында блоҝер Меһман Һүсејновун гардашы, Репортјорларын Азадлығы вә Тәһлүкәсизлији Институтунун (РАТИ) иҹрачы директору Емин Һүсејнов Американын Сәсинә мүсаһибәсиндә билдириб.\nИшҝәнҹә верилән заман Меһман Һүсејновун өзүндән ҝетдијини дејән гардашы блоҝерин 4-5 илдир ајағында варикоз дамар ҝенишләнмәсиндән әзијјәт чәкдијини хатырладыб. Һәмин ајағындан електрошок алан Меһман Һүсејнов даһа сонра һушуну итириб: “Тәҹили тибби јардым чағырандан сонра она ики дәнә мәншәји бәлли олмајан ијнә вурублар. Бу ијнәләрдән сонра онун һалы бир гәдәр гејри-мүәјјән олуб вә ағыр јухуја ҝедиб вә сәһәр ојаныб. Ја јуху дәрманы, ја кәскин ағрыкәсиҹи олуб, нә олдуғуну инди демәк бир аз чәтиндир. Инди ону мүстәгил һәким мүајинәсиндән кечирмәк истәјирик.”\nБу ишҝәнҹә фактларынын һәм онун сахландығы јердә, һәм дә даһа сонра полис идарәсиндән баш вердијини сөјләјән Емин Һүсејнов сонрадан Меһманын Мүтәшәккил Ҹинајәткларлыгла Мүбаризә Идарәсинә, орадан да Нәсими рајон 22-ҹи Полис Бөлмәсинә апарылдығы дејиб. Һүсејновун сөзләринә ҝөрә, бу һадисә һәм Меһманын блоҝерлик фәалијјәти, һәм дә РАТИ директору олараг онунла бағлы ола биләр.\n“Анҹаг әсасән бунунла бағлы ола биләр ки, РАТИ олараг Азәрбајҹандакы тәрәфдашларла бирҝә 3 ҝүн өнҹә Авропа Шурасына хүсуси бирҝә мүраҹиәт лајиһәси һазырламышыг. Ону имзаланмасы үчүн танынмыш иҹтимаи хадимләрә тәгдим етмишик. Бу ишлә дә бирбаша РАТИ сәдри кими Меһман Һүсејнов мәшғул олурду. Дүнән саат 8-ә кими имзатоплама кампанијасы давам етмәли иди вә јекунда Меһман бу сәнәдә имза атанларын ваһид сијаһысыны һазырлајыб бејнәлхалг гурумлара, о ҹүмләдән Авропа Шурасынын Парламент Ассамблејасына үнванламалы иди. Бунунла да бағлы ола биләр,” Емин Һүсејнов Американын Сәсинә ачыгламасында билдириб.\n441 дәфә бахылыб


Q=13	C=10	SS=10	LS=3	PS=0	DC=0	LC=0	SD=0	BS=1	G0=18	G1=17	G2=9	DLID=az_RU	BODY=«Једди өлүмҹүл ҝүнаһ» нәдир вә бу һагда Мүгәддәс Китабда нәсә вар?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах гырғыз еве ермәни естон зулу иврит илок инҝилис испан италјан кинјаруанда кирунди кореја коса лингала малагаси малај малајалам маҹар нзема пангасинан папјаменто (Күрасао) полјак португал румын рус сепеди серб серб (латын) сетсвана сингал словак словен суаһили тагалог таи татар телугу түрк фин франсыз хорват чех шона јапон јоруба јунан ҝүрҹү Һаити креолу һауса һилигајнон һинд әрәб\n«Једди өлүмҹүл ҝүнаһ» вар?\nМүгәддәс Китабда ајрыҹа олараг «једди өлүмҹүл ҝүнаһ» вурғуланмыр. Амма орада дејилир ки, инсан ҹидди ҝүнаһлара јол верәрсә, хиласдан мәһрум ола биләр. Мисал үчүн, Мүгәддәс Китабда ҝүнаһлы бәдәнин әмәлләри олан ҹинси әхлагсызлыг, бүтпәрәстлик, спиритизм, гәзәб, сәрхошлуг кими ҹидди ҝүнаһлар садаланыр. Вә дејилир ки, «белә ишләрлә мәшғул оланлар Аллаһын Падшаһлығына ҝирмәјәҹәкләр» (Галатијалылара 5:19—21) *.\nМәҝәр Мүгәддәс Китабда Јеһованын икраһ етдији једди шејин ады чәкилмир?\nЧәкилир. Мәсәлләр 6:16 ајәсиндә дејилир ки, «алты шеј вар ки, Јеһованын зәһләси ҝедир, једди шејдән икраһ едир». Амма Мәсәлләр 6:16—19 ајәләриндә садалананлар бүтүн ҝүнаһлары өзүнә еһтива етмир. Бу ајәләрдә инсанын дүшүнҹәсиндә, сөзләриндә вә әмәлләриндә едә биләҹәји һәр нөв ҝүнаһын әсас категоријалары ҝәтирилир *.\nБәс «өлүмҹүл ҝүнаһ» ифадәсини неҹә баша дүшмәли?\nМүгәддәс Китабда ачыг шәкилдә ҝөстәрилир ки, бүтүн ҝүнаһлар өлүмә апарыб чыхара биләр. Амма биз Иса Мәсиһин фидјә гурбанлығы сајәсиндә ҝүнаһдан вә өлүмдән хилас ола биләрик (Ромалылара 5:12; 6:23). Лакин Мәсиһин фидјә гурбанлығы бир һалда «өлүмә апаран [ҝүнаһы]» јумур. Белә ҝүнаһ едән кәс тутдуғу пис әмәлдән әсла әл чәкмир вә һеч вахт пешман олмур. Һәмчинин Мүгәддәс Китаб бу кими ҝүнаһлары «бағышланмајаҹаг» ҝүнаһлар адланыр (Мәтта 12:31; Лука 12:10).\n«Једди өлүмҹүл ҝүнаһ»ын сијаһысы һарадан мејдана чыхыб?\n«Једди өлүмҹүл ҝүнаһ» сәккиз әсас ҝүнаһы өзүнә дахил едән сијаһыја истинадән һазырланыб. Бу сијаһы монарх вә аскет олан Ионн Кассианын јазыларындан илһамланан Ивагриус Понтикус тәрәфиндән дөрдүнҹү әсрдә һазырланмышды. Он алтынҹы әсрдә Папа I Григори Кассианын сәккиз әсас ҝүнаһ сијаһысыны Рома-Католик килсәсинин јанашмалары әсасында једди өлүмҹүл, кардинал ҝүнаһ сијаһысы илә әвәз етди: гүрур, аҹҝөзлүк, шәһвәт дүшкүнлүјү, гысганҹлыг, көклүк, гәзәб, тәнбәллик. Григори һесаб едирди ки, бунлар әсас, тәмәл ҝүнаһлардыр вә бир чох ҝүнаһлар онлардан гајнагланыр.\n^ абз. 3 Галатијалылара 5:19—21 ајәләриндә ҹидди ҝүнаһлардан 15-нин ады чәкилир вә ајәнин сонунда «вә саирә» ифадәси ишләнир. Бу ајәни охујан кәс әглини ишә салыб, һәмин сијаһыда ады чәкилмәјән, лакин «вә саирәјә» дахил олан диҝәр ҝүнаһлары өзү мүәјјән етмәлидир.\n^ абз. 5 Мәсәлләр 6:16 ајәсиндә ибрани идиому ишләнир. Икинҹи јердә вурғуланан шеј биринҹи јердә садалананларла гаршылашдырылыр. Бу ҹүр ифадә формасы Мүгәддәс Китабда тез-тез раст ҝәлинир (Әјјуб 5:19; Мәсәлләр 30:15, 18, 21).\nҺансы ҝүнаһ бағышланмыр?


Q=5	C=5	SS=1	LS=0	PS=0	DC=0	LC=0	SD=0	BS=0	G0=40	G1=34	G2=15	DLID=az_RU	BODY=2014-ҹү ил октјабрын 6-сы сынаг мәгсәдилә инҝилис дилиндә «JW телевизијасы» адланан интернет телевизијасы јајымланды *. 2015-ҹи илин август ајындан бәри верилишләр 70-дән чох дилә тәрҹүмә олунуб. Бунун сајәсиндә даһа чох баҹы-гардаш руһани тәравәт бәхш едән верилишләрдән фајдаланыр. Дүнјанын дөрд бир тәрәфиндән изләјиҹиләримиз бу мөһтәшәм јенилијә ҝөрә өз миннәтдарлыгларыны билдириб. Бәс JW телевизијасы әрсәјә ҝәлмәздән өнҹә һансы мәрһәләләрдән кечиб?\nӘввәлҹә мүнасиб јер тапмаг лазым ҝәлди. Јеһованын Шаһидләринин Бруклиндәки (Нју-Јорк) баш идарәсиндә, Колумбија Һајтс 30 үнванында јерләшән бинада идеал бир мәкан тапылды. Баҹы-гардашлар бу мәканы бир һәфтәнин ичиндә бошалтдылар вә Техники хидмәт шөбәси телевизија јајымы үчүн сечилән бу јери һазырламаға башлады. Дизајнерләр исә һәмин вахт лајигли вә мүасир үслублу студија јаратмагла мәшғул идиләр. Бирләшмиш Штатларын һәр јериндән ҝәлән баҹы-гардашлар ҝеҹәләрини-ҝүндүзә гатыб студијанын дизајныны јарадыр вә тикинти ишини гыса вахт әрзиндә битирмәјин јолларыны ахтарырдылар. Ајларла вахт тәләб едән ахтарышлары бир нечә ҝүнүн ичәрисиндә етдиләр. Тәҹһизат шөбәси вахт итирмәдән јүзләрлә ләвазиматын сифариши илә мәшғул олду.\nКилометрләрлә кабел истифадә олундуғундан ишчиләр бүтүн гурғуларын бир-бири илә һәмаһәнҝ ишләдијинә диггәт јетирмәли идиләр. Һәмин вахт Патерсондакы аудио/видео студијасында да гызғын иш ҝедирди. Бурада башга өлкәләрдән ҝәлмиш баҹы-гардашларымыздан ибарәт оркестр мусиги әсәри јаздырырды. Илк ај үчүн ссенариләр јазылды, һәјат һекајаләри сәһнәләшдирилди, Бруклин, Патерсон, Уолкил вә дүнјанын диҝәр өлкәләриндәки аудио/видео илә мәшғул олан һејәт видеолар һазырлады. Студија һазыр олуб, бүтүн аваданлыглар гурашдырыландан сонра исә нөвбәти бир нечә ајын програмынын һазырланмасы башланды.\nJW телевизијасынын студијасы, Бруклин (Нју-Јорк)\nБу саһә үзрә мүтәхәссисдән белә өлчүдә студијаны әрсәјә ҝәтирмәк үчүн, адәтән, нә гәдәр вахт лазым олдуғуну сорушанда, о, бизә билдирди ки, бу, бир ил јарымлыг ишдир. Бизим зәһмәткеш баҹы-гардашларымызын әмәји сајәсиндә исә бу лајиһә ҹәми ики аја баша чатды.\nБу иш ҝөзәл бәһрәләр ҝәтирди! Һәр ајын илк базар ертәси интернетә јени програм јерләшдирилир. Һәр јени програм чыханда һәмин ај әрзиндә 2 милјондан чох бахыш сајы олур. Диҝәр видеолар да дахил олмагла, телевизијадакы верилишләрә һәр ај 10 милјон дәфәдән чох бахылыр.\n«ТВ-програм мәни Јеһованын тәшкилатына вә Рәһбәрлик Шурасына даһа да јахынлашдырды. Билирәм ки, мәһәббәтин һөкм сүрдүјү аиләнин бир үзвүјәм» (Кенија).\nБәс бу руһани немәтә Јеһованын халгынын мүнасибәти неҹә олду? Ҝәлин буну онларын өз дилиндән ешидәк:\n«Програма бахдығымыз ҝүн мәним үчүн ән хошбәхт ҝүнләрдән биридир! Бу ахшам, арвадымла JW телевизијасында 2015-ҹи илин мај бурахылышына бахдыг. Севинҹими ифадә етмәјә сөз тапа билмирәм. Бу, Јеһовадан алдығым ән гијмәтли һәдијјәләрдән биридир. Рәһбәрлик Шурасына вә бу ишдә әмәји кечән бүтүн баҹы-гардашлара алгыш олсун!» (Индонезија).\n«Баҹы-гардашларын чоху бу ҝүнә кими бир дәфә дә олсун, Рәһбәрлик Шурасынын һансыса бир үзвүнүн мәрузәсини ешитмәјиб. Амма инди онлары һәм ешидә, һәм дә ҝөрә билирик. Рәһбәрлик Шурасына вә үмумдүнја гардашлыға өзүмүзү һәлә бу гәдәр јахын һисс етмәмишдик» (Кенија).\n«Әрим иманыма шәрик олмадығы үчүн ики јенијетмә өвладымла аиләви ибадәт кечирмәк мәнә олдугҹа чәтиндир. Мәнҹә, телевизија јајымларынын тајы-бәрабәри јохдур. Онларын сајәсиндә өзүмү тәшкилатын бир һиссәси һесаб едирәм. Бу програма баханда ушагларымла мән чох руһланырыг. Бу, доғрудан да, Јеһовадан бир пајдыр!» (Бөјүк Британија).\n«JW телевизијасы үчүн үрәјимиз ҝедир! Верилишин башга дилләрдә чыхмасы дуамызын ҹавабы иди. Гардашлар, сизин сәмимилијинизи, Јеһоваја ибадәт етмәк һагда данышаркән симаныздакы севинҹ вә хошбәхтлији ҝөрмәк үрәјимизи хүсусилә риггәтә ҝәтирир. ТВ-програм башлајандан бәри өзүмүзү сөзүн әсил мәнасында Јеһованын мөһтәшәм тәшкилатынын үзвү кими һисс едирик» (Чехија Республикасы).\n«Рәһбәрлик Шурасыны доғма дилимдә динләмәк мәни Јеһоваја даһа да јахынлашдырды» (Бразилија).\n«Дүз 16 илдир ки, Јеһоваја хидмәт едирәм. Амма бу ҝүн дујдуғум хошбәхтлији вә кечирдијим һиссләри јалныз вәфтиз олан заман јашамышдым. Әзиз гардашларым, JW телевизијасына ҝөрә сизә чох миннәтдарам!» (Бразилија).\nБиз инанырыг ки, Јеһованын көмәји илә JW телевизијасы бүтүн дүнјада јашајан һәмиманлыларымыз үчүн руһани немәт олараг галаҹаг вә бундан сонра да Јеһованын адыны уҹалдаҹаг!\n^ абз. 3 JW телевизијасына бахмаг үчүн tv.jw.org сајтыны зијарәт един.


Q=13	C=5	SS=3	LS=5	PS=1	DC=0	LC=0	SD=0	BS=3	G0=32	G1=21	G2=11	DLID=az_RU	BODY=Иса Аллаһын Падшаһлығы һагда өјрәдир | Мүгәддәс Китабын чатдырдығы хәбәр\nМүгәддәс Китабы нәјә ҝөрә арашдырмаг лазымдыр?\nБӨЛМӘ 1 Јарадан инсана Ҹәннәт бәхш едир\nБӨЛМӘ 2 Ҹәннәт итирилир\nБӨЛМӘ 3 Инсанлар Дашгындан сағ чыхыр\nБӨЛМӘ 4 Аллаһ Ибраһимлә әһд бағлајыр\nБӨЛМӘ 5 Аллаһ Ибраһими вә аиләсини хејир-дуаландырыр\nБӨЛМӘ 6 Әјјуб камил галыр\nБӨЛМӘ 7 Аллаһ исраилллиләри көләликдән азад едир\nБӨЛМӘ 8 Исраил халгы Кәнана дахил олур\nБӨЛМӘ 9 Исраиллиләр падшаһ истәјир\nБӨЛМӘ 10 Сүлејман һикмәтлә һөкмранлыг едир\nБӨЛМӘ 11 Аллаһдан илһам алмыш, тәсәлли вә тәлим верән руһани нәғмәләр\nБӨЛМӘ 12 Һәјат үчүн рәһбәрлик тәгдим едән илаһи мүдриклик\nБӨЛМӘ 13 Јахшы вә пис падшаһлар\nБӨЛМӘ 14 Аллаһ пејғәмбәрләри васитәсилә данышыр\nБӨЛМӘ 15 Сүрҝүндә олан пејғәмбәр ҝәләҹәјә даир ҝөрүнтүләр алыр\nБӨЛМӘ 16 Мәсиһ пејда олур\nБӨЛМӘ 17 Иса Аллаһын Падшаһлығы һагда өјрәдир\nБӨЛМӘ 18 Иса мөҹүзәләр ҝөстәрир\nБӨЛМӘ 19 Иса ҝәләҹәк һадисәләр һагда пејғәмбәрлик едир\nБӨЛМӘ 20 Иса Мәсиһ өлдүрүлүр\nБӨЛМӘ 21 Иса сағдыр!\nБӨЛМӘ 22 Һәвариләр ҹәсарәтлә тәблиғ едирләр\nБӨЛМӘ 23 Хош хәбәр јајылыр\nБӨЛМӘ 24 Булус јығынҹаглара мәктуб јазыр\nБӨЛМӘ 25 Имана, әхлага вә мәһәббәтә даир мәсләһәтләр\nБӨЛМӘ 26 Ҹәннәт бәрпа едилир!\nМүгәддәс Китабын чатдырдығы хәбәр. Гыса иҹмал\nМүгәддәс Китабын заман хәтти\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Британија жест дили Венесуела жест дили Вјетнам Гренландија Данимарка Еквадор жест дили Естонија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Колумбија жест дили Кореја жест дили Куба жест дили Лаос Мадагаскар жест дили Македонија Малта Мексика жест дили Мјанма Непал Ниас Нидерланд Нидерланд жест дили Никарагуа жест дили Норвеч Перу жест дили Полша жест дили Португалија жест дили Сејшел креолу Сомали Украјна Фарер Финландија жест дили Хмонг (ағ) Чехија жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара аракуан ассам африкаанс ашағы алман баса (Камерун) батак (тоба) башгырд бенгал бикол болгар булу варај венда газах гарачы дили (Ҹәнуби Јунаныстан) гуарани гуҹарат гырғыз дигорон дуала естон ефик зулу иврит илок инҝилис ирланд исланд испан италјан кабил карен (сго) кекчи кечуа (Анкаш) кечуа (Ајакучо) кечуа (Куско) кинјаруанда кирунди киче конкани (деванагари) конкани (латын) кореја коса куанјама күрд курманҹи (Гафгаз) күрд сорани латыш мазахуа малагаси малај малајалам мам маратһ масатек (Хуаутла) мајја маҹар мизо мискито миштек (Уахуапан) монгол навахо науатл (Хуастека) науатл (мәркәзи) науатл (Ҝерерро) нгабар ндонга осетин отоми (Мескитал вадиси) пангасинан полјак португал пәнҹаб румын рус рус жест дили сапотек (Истм) сапотек (Лачигуири) свати себуан сепеди серб серб (латын) сетсвана сингал словак словен сотсил сранан-тонго суаһили тагалог таи тамил тараски тарахумара татар таҹик телугу тзелтал тлапанек тотонак тохолабал тсонга тумбука түрк түркмән удмурт урду урһобо фарс фин франсыз фулфулде (Камерун) хорват чех чичева чол шона јао јапон јоруба јунан јунан жест дили ҝүрҹү һилигајнон һинд әрәб өзбәк өзбәк (латын)\nИса Аллаһын Падшаһлығы һагда өјрәдир\nИса шаҝирдләринә чох шеј өјрәди, лакин әсас диггәти бир мөвзуја — Аллаһын Падшаһлығына јөнәлдир\nИСАНЫН јер үзүндәки тапшырығы нәдән ибарәт иди? О, өзү демишди: «Мән Аллаһын Падшаһлығы һаггында мүждәни башга шәһәрләрә дә чатдырмалыјам, ахы Аллаһ мәни бу иш үчүн ҝөндәриб» (Лука 4:43). Тәблиғинин әсас мөвзусу олан Падшаһлыг һагда Исанын өјрәтдији дөрд әсас мәгамы нәзәрдән кечирәк.\n1. Иса Падшаһ тәјин олунмушду. Иса габагҹадан хәбәр верилән Мәсиһ олдуғуну ачыгҹа деди (Јәһја 4:25, 26). О һәм дә өзүнүн Дәнјал пејғәмбәрин ҝөрүнтүсүндәки Падшаһ олдуғуну ҝөстәрди. Иса һәвариләринә бир ҝүн «өз шанлы тахтына» чыхаҹағыны вә онларын да тахтларда отураҹагларыны деди (Мәтта 19:28). О, бу һөкмдарлара «кичик сүрү» дејә мүраҹиәт етди, һәмчинин бу група дахил олмајан «башга [гојунларынын]» да олдуғуну гејд етди (Лука 12:32; Јәһја 10:16).\n2. Аллаһын Падшаһлығы һәгиги әдаләти бәргәрар едәҹәк. Иса ҝөстәрди ки, Падшаһлыг Јеһова Аллаһын адыны тәгдис едәрәк, јәни мүгәддәс тутараг вә Әдән бағындакы үсјандан бәри Шејтанын һәмин ада вурдуғу ләкәләрин һамысыны силәрәк ән бөјүк әдаләтсизлији арадан галдыраҹаг (Мәтта 6:9, 10). Иса, һәмчинин фәрг гојмадан, һәр ҝүн кишиләри вә гадынлары, варлылары вә касыблары өјрәдәрәк әдаләтли олдуғуну ҝөстәрди. Она әсас етибары илә исраиллиләрә тәлим вермәк тапшырылса да, о, сәмәријјәлиләрә вә бүтпәрәстләрә, јәни гејри-јәһудиләрә дә көмәк едирди. Өз ҝүнләриндәки дин рәһбәрләриндән фәргли олараг, онда тәрәфкешлик вә үзҝөрәнлик дејилән шеј јох иди.\n3. Аллаһын Падшаһлығы бу дүнјадан олмајаҹаг. Исанын јашадығы дөврдә бөјүк сијаси чәкишмәләр баш верирди. Онун вәтәниндә башга дөвләт ағалыг едирди. Бунунла белә, инсанлар Исаны һәмин дөврүн сијаси ишләринә ҹәлб етмәк истәјәндә о онлардан узаглашды (Јәһја 6:14, 15). Иса Рома валисинә билдирмишди: «Мәним Падшаһлығым бу дүнјадан дејил» (Јәһја 18:36). Ејни заманда, шаҝирдләринә дә демишди: «Сиз дүнјаја мәхсус дејилсиниз» (Јәһја 15:19). Шаҝирдләри һәтта ону мүдафиә етмәк истәјәндә белә, онлара силаһ галдырмаға изин вермәди (Мәтта 26:51, 52).\n«Иса шәһәрбәшәһәр кәндбәкәнд ҝәзәрәк Аллаһын Падшаһлығы һаггында мүждәни тәблиғ едирди» (Лука 8:1).\n4. Мәсиһин һакимијјәти мәһәббәтә әсасланаҹаг. Иса инсанлара тәравәт ҝәтирмәји, онларын јүкүнү јүнҝүлләшдирмәји вәд етмишди (Мәтта 11:28—30). О,, вәдинә садиг галды. Иса нараһатлыгларын өһдәсиндән ҝәлмәјә мүнасибәтләри јахшылашдырмаға, мадди шејләрә таразлы јанашмаға вә хошбәхтлији тапмаға даир мәһәббәт долу практики мәсләһәтләр верди (Мәтта 5—7-ҹи фәсилләр). Сәмими мәһәббәт ҝөстәрдији үчүн бүтүн тәбәгәдән олан инсанлар она чәкинмәдән јахынлашырды. Һәтта ән мәзлумлары белә, Исанын онларла хејирхаһлыгла вә һөрмәтлә давранаҹағына әмин олдугларындан онун башына топлашырдылар. Бир ҝөрүн, Иса неҹә Һөкмдар олаҹаг!\nИса башга тәсирли бир үсулла да, Аллаһын Падшаһлығы һаггында тәлим верирди. О, чохлу мөҹүзәләр ҝөстәрирди. Бунлары етмәкдә мәгсәди нә иди? Ҝәлин буну нәзәрдән кечирәк.\n«Мәтта»; «Марк»; «Лука» вә «Јәһја» китабларына әсасланыб.\nИса вәд олунмуш Падшаһ олдуғу һагда неҹә тәлим верирди?\nИса әдаләтлә рәһбәрлик едәҹәјини һансы үсулларла ҝөстәрди?\nИса Падшаһлығынын бу дүнјадан олмајаҹағыны неҹә ачыглады?\nҺакимијјәтинин мәһәббәтә әсасланаҹағыны Иса неҹә сүбут етди?\nАллаһын Һөкумәти пејғәмбәр үчүн нијә өнәмлидир?\nИсанын һәр шејдән чох Падшаһлыг һагда данышмасы тәсадүфи дејилди.\nӘбәди ҝәләҹәјиниз үчүн нә етмәлисиниз?\nҸаваб, әсасән, сиздән асылыдыр.\n«Гој Падшаһлығын ҝәлсин». Исанын шаҝирдләринә өјрәтдији дуадакы бу сөзләр һансы мәнаны дашыјыр?


Q=8	C=2	SS=0	LS=2	PS=5	DC=0	LC=0	SD=0	BS=1	G0=35	G1=24	G2=12	DLID=az_RU	BODY=Јарадылыш 21 | Онлајн Мүгәддәс Китаб | Јени дүнја тәрҹүмәси\nИсһаг доғулур (1—7)\nИсмајыл Исһагы әлә салыр (8, 9)\nҺәҹәрлә Исмајыл говулур (10—21)\nИбраһим Әбумәликлә әһд бағлајыр (22—34)\n21 Јеһова, дедији кими, Сараја нәзәр салды. Јеһова вердији сөзү јеринә јетирди.+ 2 Сара һамилә галыб+ Ибраһимин ихтијар чағында Аллаһын дедији вахт бир оғул доғду.+ 3 Ибраһим Сарадан доғулан оғлунун адыны Исһаг+ гојду. 4 Аллаһын тапшырдығы кими, Ибраһим ушағы сәккизинҹи ҝүн сүннәт етди.+ 5 Исһаг доғуланда Ибраһим јүз јашында иди. 6 Сара деди: «Аллаһ мәни ҝүлдүрдү. Буну ешидән һәр кәс мәнимлә бирҝә ҝүләҹәк*. 7 Ким дејәрди ки, Ибраһимин арвады Сара ушаг әмиздирәҹәк? Амма ишә бир бах, гоҹа вахтында она оғул доғдум». 8 Ҝүн ҝәлди, ушаг бөјүјүб сүддән ајрылды. Ибраһим Исһагын сүддән ајрылдығы ҝүн бөјүк бир зијафәт верди. 9 Сара ҝөрүрдү ки, мисирли Һәҹәрин+ Ибраһимә доғдуғу оғлу Исһагы әлә салыр.+ 10 Буна ҝөрә дә Ибраһимә деди: «Кәнизи оғлу илә бирҝә бурадан гов ҝетсин. Бу кәнизин оғлу мәним оғлум Исһагла бир јердә варис олмајаҹаг!»+ 11 Оғлу һаггында Саранын дедикләри Ибраһимә пис тәсир етди.+ 12 Онда Аллаһ Ибраһимә деди: «Гој Саранын ушаг вә кәниз һаггында дедикләри сәнә пис ҝәлмәсин. Она гулаг ас, чүнки сәнә вәд олунан өвлад* Исһагдан төрәјәҹәк.+ 13 Кәнизин оғлуна+ ҝәлдикдә исә, ондан да бир халг јарадаҹағам,+ чүнки о, сәнин өвладындыр». 14 Ибраһим сәһәр тездән дуруб чөрәк вә бир тулуг су ҝөтүрдү. Бунлары Һәҹәрин чијнинә гојуб ону оғлу илә бирликдә јола салды.+ Һәҹәр ҝетди вә Биир-Сәбадакы+ сәһралыгда долашмаға башлады. 15 Тулугда су гуртаранда Һәҹәр оғлуну бир колун алтына гојду вә 16 «гој ҝөзләрим баламын өлүмүнү ҝөрмәсин» дејәрәк орадан бир ох мәнзили гәдәр узаглашды, јерә отуруб һөнкүр-һөнкүр ағлады. 17 Аллаһ оғланын сәсини ешитди.+ Аллаһын мәләји ҝөјдән Һәҹәри чағырыб деди:+ «Нијә ағлајырсан, Һәҹәр? Горхма, Аллаһ оғлунун сәсини ону гојуб ҝетдијин јердән ешитди. 18 Дур, ҝет оғлуну галдыр, ону әлинлә тут, чүнки ондан бөјүк бир халг јарадаҹағам».+ 19 Сонра Аллаһ Һәҹәрин ҝөзләрини ачды вә о, бир су гујусу ҝөрдү. О ҝедиб тулуғу су илә долдурду вә оғлуна ичиртди. 20 Аллаһын әли оғланын үстүндә иди.+ О, сәһрада јашады, бөјүјүб охатан олду. 21 О, Фәран сәһрасында+ јашајырды. Анасы она Мисир торпағындан бир гыз алды. 22 Һәмин вахт Әбумәлик орду башчысы Фејһулла бирликдә ҝәлиб Ибраһимә деди: «Аллаһ һәр ишиндә сәнә дајагдыр.+ 23 Аллаһа анд ич ки, нә мәнә, нә мәним өвладларыма, нә дә өвладларымын өвладларына хаинлик етмәјәҹәксән, мән сәнинлә хејирхаһлыгла даврандығым кими, сән дә мәнимлә вә мәскән салдығын бу торпағын адамлары илә хејирхаһлыгла давранаҹагсан».+ 24 Ҹавабында Ибраһим деди: «Анд ичирәм». 25 Анҹаг Ибраһим хидмәтчиләринин зор ҝүҹүнә су гујуларыны әлә кечирдијинә+ ҝөрә Әбумәликә наразылығыны билдирди. 26 Әбумәлик ҹаваб вериб деди: «Мәним хәбәрим јохдур буну ким едиб. Сән өзүн дә мәнә һеч нә демәмисән, бу һагда биринҹи дәфәдир ешидирәм». 27 Онда Ибраһим гојун-гузудан, мал-гарадан ҝөтүрүб Әбумәликә верди вә онлар әһд кәсдиләр. 28 Ибраһим сүрүсүндән једди диши гузу сечиб ајыранда 29 Әбумәлик Ибраһимдән сорушду: «Бу једди гузуну нә үчүн сечиб ајырырсан?» 30 Ибраһим ҹаваб верди: «Гујуну мәним газдығыма шәһадәт олараг бу гузулары ҝөтүрмәлисән». 31 Буна ҝөрә дә о, бу јери Биир-Сәба*+ адландырды, чүнки онларын һәр икиси бурада анд ичмишди. 32 Беләликлә, онлар Биир-Сәбада әһд бағладылар+. Бундан сонра Әбумәлик орду башчысы Фејһулла бирликдә галхыб ҝери, филиштлиләрин+ торпағына гајытды. 33 Ибраһим Биир-Сәбада јулғун ағаҹы әкди вә орада әбәди Аллаһ+ олан Јеһованын адыны чағырды.+ 34 Ибраһим филиштлиләрин торпағында хејли мүддәт јашады.+\n^ Диҝәр вариант: мәнә ҝүләҹәк.\n^ Мәнасы: анд гујусу; једдиләрин гујусу.


Q=8	C=4	SS=4	LS=2	PS=1	DC=0	LC=0	SD=0	BS=5	G0=136	G1=97	G2=39	DLID=az_RU	BODY=«Сәнә гулаг асанлар» хилас олаҹаг | Ҝөзәтчи гүлләси, тәлим нәшри\nҜөзәтчи гүлләси (тәлим нәшри) | Август 2019\nДИЛИ: Aзәрбајҹан (кирил әлифбасы) Pidgin (West Africa) Јава дили Јап Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Ангола жест дили Арҝентина жест дили Белиз креолу Боливија жест дили Бразилија жест дили Британија жест дили Венесуела жест дили Вјетнам Гваделупа креолу Гватемала жест дили Гренландија Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Кирибати Колумбија жест дили Конго Конго жест дили Кореја жест дили Коста-Рика жест дили Куба жест дили Лаос Литва Маврики креолу Македонија Малави жест дили Малта Маршалл Маҹарыстан жест дили Мексика жест дили Мозамбик жест дили Мјанма Непал Ниас Нидерланд Никарагуа жест дили Ниуе Норвеч Палау Панама жест дили Парагвај жест дили Перу жест дили Полша жест дили Понапе Португалија жест дили Раратонга Румынија жест дили Салвадор жест дили Самоа Санҝир Сејшел креолу Словакија жест дили Соломон Адалары пиҹини Таити Тајван жест дили Тонга Тувалу Увеа Уелс Украјна Филиппин жест дили Финландија жест дили Фиҹи Франса жест дили Хмонг (ағ) Хорватија жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили абуа адангме акха албан алман алур ами амһара аракуан аукан африкаанс ачоли ашағы алман ајмара аҹа баса (Камерун) батак (каро) батак (сималунгун) батак (тоба) бауле башгырд бенгал биак бикол бислама болгар булу варај венда волајта га газах газах (әрәб) ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуҹарат гырғыз дамара дигорон дреһу дуала дхолуо еве едо ермәни ермәни (гәрб) есан естон ефик занде зулу ибан ибанаг ибинда ибо иврит игеде идома илок инҝилис исланд исоко испан италјан кабовердиану кабре какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге кисси киче кичуа (Имбабура) кичуа (Чимборасо) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш лаһу ленҹе лингала лози ломве лувале луганда лунда макуа макуа-метто малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел мизо михе миштек (Ҝерреро) монгол море моту навахо нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве окпе олу конзо оромо осетин пангасинан папјаменто (Күрасао) полјак португал португал (португал) пәнҹаб ронга румын рунјанкоре рус рус жест дили руторо санго сапотек (Истм) сарамаккан свати себуан сена сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи таи жест дили тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал трук тсва тсонга тумбука түрк түркмән умбунду урду уруунд урһобо ујғур (кирил) ујғур (әрәб) фарс фин фон франсыз хорват чавакано чангана(Мозамбик) чех чибемба чилуба чинјанја читонга читонга (Зимбабве) читонга (Малави) чичева чокве чол чопи чуабо чуваш шона јао јапон јоруба јунан јунан жест дили ҝитонга ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\nТӘЛИМ МӘГАЛӘСИ 33\n«Сәнә гулаг асанлар» хилас олаҹаг\n«Өзүнә вә вердијин тәлимә һәмишә диггәт јетир. Бунлардан бәрк-бәрк јапыш, чүнки бу јолла һәм өзүнү, һәм дә сәнә гулаг асанлары хилас едәҹәксән» (1 ТИМ. 4:16).\nНӘҒМӘ 67 Аллаһын Сөзүнү мүждәлә\n1. Аилә үзвләримизлә бағлы һансы арзуларымыз вар?\nПОЛИН * адлы баҹы дејир: «Һәгигәти өјрәнән ҝүндән аилә үзвләримин мәнимлә бирҝә Ҹәннәтдә олмасыны истәјирдим. Ән чох да һәјат јолдашым Вејн вә оғлумузла бирҝә Јеһоваја хидмәт етмәји арзулајырдым». Бәс сизин аилә үзвләриниз арасында һәлә Јеһованы танымајан, Ону севмәјән вар? Варса, јәгин сиз дә Полин кими һиссләр кечирирсиниз.\n2. Бу мәгаләдә һансы суаллары арашдыраҹағыг?\n2 Аилә үзвләримизи хош хәбәри гәбул етмәјә мәҹбур едә билмәрик, лакин онлары Аллаһын Кәламында јазыланлар һагда дүшүнмәјә вә һај вермәјә тәшвиг едә биләрик (2 Тим. 3:14, 15). Бәс нә үчүн онлара тәблиғ етмәлијик? Нә үчүн анлајышла јанашмалыјыг? Онларын да Јеһованы севмәси үчүн нә едә биләрик? Јығынҹағымыздакы баҹы-гардашлар бу саһәдә бизә неҹә көмәк едә биләр?\nНӘ ҮЧҮН АИЛӘ ҮЗВЛӘРИМИЗӘ ТӘБЛИҒ ЕТМӘЛИЈИК?\n3. 2 Бутрус 3:9 ајәсинә әсасән, нә үчүн аилә үзвләримизә тәблиғ етмәлијик?\n3 Тезликлә Јеһова бу шәр дүнјаја сон гојаҹаг. Јалныз «әбәди һәјата апаран јолда јеримәјә мејли оланлар» хилас олаҹаг (Һәв. 13:48). Јашадығымыз әразидә танымадығымыз инсанлара тәблиғ етмәк үчүн чохлу вахт вә ҝүҹ сәрф едирик. Тәбии ки, аилә үзвләримизин дә бизимлә бирҝә Јеһоваја ибадәт етмәсини истәјәрдик. Мәһәббәтли Аллаһымыз Јеһова «һеч кәсин мәһв олмасыны истәмир, әксинә, истәјир ки, һамы төвбәјә ҝәлсин». (2 Бутрус 3:9 ајәсини охујун.)\n4. Аилә үзвләримизә тәблиғ едән замана бәзән һансы сәһви едирик?\n4 Јадда сахламалыјыг ки, хилас хәбәрини чатдырмағын дүзҝүн вә јанлыш үсуллары вар. Ола билсин, јадлара тәблиғ едән заман нәзакәтли олаг, лакин аилә үзвләримизлә данышанда нисбәтән сәрт вә кәскин данышаг.\n5. Аилә үзвләримизә һәгигәт барәдә данышмаздан өнҹә нәләри нәзәрә алмалыјыг?\n5 Бәзиләримиз аилә үзвләримизә илк дәфә неҹә шаһидлик вердијимизи хатырлајанда «каш, башга ҹүр едәрдим» дејирик. Һәвари Булус мәсиһиләрә мәсләһәт вермишди: «Гој сөзләриниз һәмишә дузлу, үрәкачан олсун. Онда һәр кәсә неҹә ҹаваб вермәји биләҹәксиниз» (Кол. 4:5, 6). Јахынларымыза тәблиғ едән заман бу мәсләһәти нәзәрә алмаг јахшы оларды. Әкс һалда, онлары һәгигәтә инандырмаг әвәзинә, даһа да узаглашдыра биләрик.\nАИЛӘ ҮЗВЛӘРИМИЗӘ НЕҸӘ КӨМӘК ЕДӘ БИЛӘРИК?\nАнлајыш вә ҝөзәл давранышыныз ән јахшы шаһидликдир (6—8 абзаслара бахын) *\n6, 7. Мәсиһи олмајан һәјат јолдашына гаршы анлајыш ҝөстәрмәјин ваҹиблијинә даир нүмунә чәкин.\n6 Анлајыш ҝөстәрин. Әввәлдә бәһс етдијимиз Полин баҹы дејир: «Әввәл-әввәл јолдашымла анҹаг руһани шејләр барәдә данышмаг истәјирдим. Ҝүндәлик мөвзулар барәдә һеч нә данышмырдыг». Полинин јолдашы Вејнин Мүгәддәс Китаб һагда мәлуматы аз иди вә о, Полинин данышдыгларыны баша дүшмүрдү. Она елә ҝәлирди ки, јолдашы анҹаг дин һагда дүшүнүр. Вејн Полинин тәһлүкәли тәригәтә гошулдуғуну вә алдандығыны дүшүнүб нараһат олурду.\n7 Полин етираф едир ки, әввәл-әввәл о, ахшамлар вә һәфтәсонлары вахтынын чохуну диндашлары илә бир јердә кечирирди; јығынҹаға, тәблиғә, достлуг ҝөрүшләринә ҝедирди. О дејир: «Бәзән Вејн евә ҝәлиб һеч кәси тапмајанда өзүнү тәнһа һисс едирди». Вејнин һәјат јолдашы вә оғлу үчүн дарыхмасы тәбиидир. О, аиләсинин кимләрлә отуруб-дурдуғуну билмирди вә Полинин јени достларына ондан даһа чох дәјәр вердијини дүшүнүрдү. Вәзијјәт бу јерә чатанда, Вејн Полини бошанма илә һәдәләмәјә башлајыр. Неҹә дүшүнүрсүнүз, Полин һансы јолларла јолдашына гаршы даһа анлајышлы даврана биләрди?\n8. 1 Бутрус 3:1, 2 ајәләринә әсасән, аилә үзвләримизә даһа чох нә тәсир едир?\n8 Гој сизин јеринизә давранышыныз данышсын. Чох вахт аилә үзвләримиз сөзләримиздән чох һәрәкәтләримизә фикир верир. (1 Бутрус 3:1, 2 ајәләрини охујун.) Полин баҹы нәһајәт буну анлајыр. О дејир: «Вејнин бизи севдијини вә әслиндә бошанмаг истәмәдијини билирдим. Амма о, мәни бошанма илә һәдәләјәндә анладым ки, Јеһованын аиләјә даир мәсләһәтинә әмәл етмәлијәм. Чох данышмаг јеринә, давранышымла ҝөзәл нүмунә гојмалы идим». Полин даһа Мүгәддәс Китаб һагда данышмаға тәкид етмир вә әри илә ади шејләрдән сөһбәт етмәјә башлајыр. Вејн ҝөрүр ки, Полин даһа сүлһпәрвәр, оғлу исә даһа нәзакәтли вә итаәткар олуб (Мәс. 31:18, 27, 28). О, Мүгәддәс Китабын аиләсинә јахшы тәсир етдијини ҝөрәндә орадакы хәбәр барәдә дүшүнмәјә башлајыр вә јаваш-јаваш һәгигәти гәбул едир (1 Кор. 7:12—14, 16).\n9. Нә үчүн аилә үзвләримизә көмәк етмәк ҹәһдләримизи дајандырмамалыјыг?\n9 Аилә үзвләринизә көмәк етмәк ҹәһдләрини дајандырмајын. Јеһова Аллаһ бизә ҝөзәл нүмунә гојуб. О, инсанларын хош хәбәри ешидиб әбәди һәјаты алмасы үчүн «дөнә-дөнә» имкан јарадыр (Әрм. 44:4). Һәвари Булус Тимутијә башгаларына көмәк етмәјә давам етмәји тапшырмышды. Нә үчүн? Чүнки беләҹә, о һәм өзүнү, һәм дә она гулаг асанлары хилас едәҹәкди (1 Тим. 4:16). Биз аилә үзвләримизи севирик вә онларын Аллаһын Кәламындакы һәгигәти билмәсини истәјирик. Бир мүддәтдән сонра Полинин сөзләри вә давранышы аиләсинә мүсбәт тәсир ҝөстәрди. Инди о, һәјат јолдашыјла бирҝә Јеһоваја хидмәт етмәјин севинҹини дадыр. Онларын һәр икиси өнҹүлдүр, Вејн ағсаггал кими хидмәт едир.\nТӘЛИМ ВЕРМӘК ҮЧҮН САЈТЫМЫЗДАН ИСТИФАДӘ ЕДИН\n(10-ҹу абзаса бахын) *\nГоһумларымызын Јеһова Аллаһы танымасына көмәк етмәјин јолу онлара тәблиғ етмәк вә ја давранышымызла нүмунә гојмагдыр. Онлара һәмчинин Мүгәддәс Китаба әсасланан нәшрләримиз васитәсилә дә көмәк едә биләрик. Әввәлләр инсанлар китаб, журнал вә буклетләри дәрҹ олунмуш вариантда охумағы хошлајырды. Лакин инди чохлары мәлуматы онлајн охумаға үстүнлүк верир. Бир чохлары видеолара бахмағы севир. Гоһумларынызын Јеһованын халгы барәдә өз истәдикләри вахт мәлумат әлдә едә билмәси үчүн онлары jw.org® сајтыны зијарәт етмәјә вә JW телевизијасында јајымланан ајлыг програмлары изләмәјә тәшвиг един.\n10. Нә үчүн сәбирли олмаг ҝәрәкдир?\n10 Сәбирли олун. Аллаһын ганунларына ујғун јашамаға башлајанда аилә үзвләримизә јени етигадымызы вә һәјат тәрзимизи гәбул етмәк чәтин олур. Онларын илк фикир вердикләри шеј бизим даһа онларла бирҝә дини мәрасимләрдә, бајрамларда иштирак етмәмәјимиз вә сијаси тәдбирләрә гатылмамағымыз олур. Һәтта ола билсин, аилә үзвләримиздән кимсә әввәл-әввәл бизә аҹыглансын (Мәт. 10:35, 36). Лакин онларын һеч вахт дәјишмәјәҹәјини дүшүнмәмәлијик. Етигадымызы анламалары үчүн онлара көмәк етмәји дајандырсаг, онларын әбәди һәјаты алмаға лајиг олмадығы гәрарыны вермиш оларыг. Лакин Јеһова һөкм чыхармаг ишини бизә тапшырмајыб, О, бу иши Иса Мәсиһә һәвалә едиб (Јәһ. 5:22). Сәбирли олсаг, ола билсин, бир ҝүн аилә үзвләримиз данышдығымыз хош хәбәрә гулаг ассын. (« Тәлим вермәк үчүн сајтымыздан истифадә един» адлы чәрчивәјә бахын.)\n11—13. Алисин валидејнләринә гаршы мүнасибәтиндән нә өјрәнирсиниз?\n11 Гәтијјәтли, лакин нәзакәтли олун (Мәс. 15:2). Ҝәлин Алис адлы баҹынын нүмунәсинә нәзәр салаг. О, Јеһова һагда өјрәнәндә валидејнләриндән узагда јашајырды, онлар Аллаһын варлығына инанмырдылар вә фәал сијасәтчи идиләр. Баҹы баша дүшүрдү ки, өјрәндији бу ҝөзәл шејләри ән гыса заманда онлара да данышмалыдыр. Алис дејир: «Әҝәр јени етигадыныз вә етдикләриниз барәдә валидејнләринизә данышмағы сонраја сахласаныз, онлар даһа чох сарсылаҹаглар». О, валидејнләринә мараглы ҝәлә биләҹәк мөвзулар, мәсәлән, мәһәббәт мөвзусуну сечир, сонра мәктуб јазараг, Мүгәддәс Китабда бу һагда нә дејилдијини гејд едирди. Һәмчинин мәктубунда онларын бу һагда нә дүшүндүјүнү дә сорушурду (1 Кор. 13:1—13). Алис валидејнләринә ону боја-баша чатдырдыгларына вә гајғысына галдыгларына ҝөрә миннәтдарлығыны билдирир, онлара һәдијјәләр ҝөндәрирди. Һәр дәфә валидејнләрини зијарәт едәндә ев ишләриндә анасына көмәк етмәк үчүн әлиндән ҝәләни едирди. Әввәл-әввәл валидејнләри онун јени етигадыны һеч дә јахшы гаршыламырды.\n12 Алис валидејнләринин јанында галанда Мүгәддәс Китабын ҝүндәлик охунмасыны дајандырмырды. О дејир: «Бунун сајәсиндә анам Мүгәддәс Китабын мәним үчүн нә гәдәр ваҹиб олдуғуну анлады». Мүәјјән вахтдан сонра Алисин атасы гызынын дүшүнҹәсиндәки дәјишиклији анламаг үчүн Мүгәддәс Китаб һагда мүәјјән билик алмаг гәрарына ҝәлди. О һәмчинин Кәламда сәһвләр тапмаг нијјәтиндә иди. Алис дејир: «Мән она Мүгәддәс Китаб вердим вә китаба онун үчүн бир-ики тәсирли сөз јаздым». Бу, нә илә нәтиҹәләнди? Алисин атасы Мүгәддәс Китабда тәнгиди јанашаҹағы бир фикрә раст ҝәлмәди, әксинә, охудуглары она дәрин тәсир бағышлады.\n13 Чәтинликләрә дөзмәли олсаг белә, гәтијјәтли, ејни заманда нәзакәтли олмалыјыг (1 Кор. 4:12б). Мәсәлән, анасы Алисә тәзјиг ҝөстәрирди. О дејир: «Мән вәфтиз олунанда анам мәнә деди: “Сән пис өвладсан”». Алис неҹә давранды? О дејир: «Бу проблемдән гачмагданса, Јеһованын Шаһиди олмаг гәрарыны вердијими вә бу гәрарымы дәјишмәјәҹәјими анама һөрмәтҹил шәкилдә билдирдим. Анамы ону чох севдијимә әмин етмәјә чалышдым. Һәр икимиз ағладыг. Сонра анам үчүн дадлы јемәк биширдим. О вахтдан бәри анам Мүгәддәс Китабын мәни јахшылыға доғру дәјишдијини анламаға башлады».\n14. Нә үчүн һеч вахт тәзјигләр гаршысында ҝүзәштә ҝетмәмәлијик?\n14 Аилә үзвләримизин Јеһоваја хидмәтин бизим үчүн нә гәдәр ваҹиб олдуғуну там анламалары хејли вахт ала биләр. Мәсәлән, Алис валидејнләринин истәдији тәһсилин далынҹа ҝетмәјиб, өнҹүл олмаг гәрарына ҝәләндә анасы јенә ағламышды. Анҹаг Алис гәрарындан дөнмүр. О бөлүшүр: «Әҝәр сәнә тәзјиг ҝөстәрилән бирҹә саһәдә белә ҝүзәштә ҝетсән, чох ҝүман ки, аилән диҝәр мәсәләләрдә дә сәнә тәзјиг ҝөстәрәҹәк. Лакин аиләнә гаршы меһрибан олсан, ејни заманда гәтијјәт ҝөстәрсән, бәлкә дә, кимсә сәнә гулаг асаҹаг». Алисдә мәһз белә олду. Һал-һазырда онун валидејнләри өнҹүлдүр, атасы ағсаггал кими хидмәт едир.\nЈЫҒЫНҸАГ НЕҸӘ КӨМӘК ЕДӘ БИЛӘР?\nЈығынҹаг мәсиһи олмајан аилә үзвләримизә неҹә көмәк едә биләр? (15 вә 16-ҹы абзаслара бахын) *\n15. Мәтта 5:14—16 вә 1 Бутрус 2:12 ајәләринә әсасән, баҹы-гардашларын јахшы ишләри јахынларымыза неҹә көмәк едә биләр?\n15 Јеһова јығынҹагдакы баҹы-гардашларын ҝөрдүјү јахшы ишләр васитәсилә инсанлары өзүнә ҹәлб едир. (Мәтта 5:14—16; 1 Бутрус 2:12 ајәләрини охујун.) Һәјат јолдашы Јеһованын Шаһиди олмајанлар өзләриндән соруша биләр: «Јолдашым јығынҹағымдан кимләрисә таныјыр?» Полин Вејни баҹы-гардашларла таныш етмәк үчүн онлары евинә гонаг дәвәт етмишди. Вејн бир гардашын она Јеһованын Шаһидләри һагда јанлыш фикирләри ашмаға неҹә көмәк етдији барәдә дејир: «О мәнимлә бирҝә ојуна бахмаг үчүн ишдән мәзунијјәт ҝөтүрмүшдү. Онда дүшүндүм: “Бу, нормал инсан имиш ки!”»\n16. Нәјә ҝөрә аилә үзвләримизи ибадәт ҝөрүшләринә дәвәт етмәлијик?\n16 Јахынларымыза көмәк етмәјин ән јахшы үсулларындан бири онлары јығынҹағымыза дәвәт етмәкдир (1 Кор. 14:24, 25). Вејнин илк гатылдығы ҝөрүш Иса Мәсиһин өлүмүнү анма мәрасими иди. О, иш саатындан сонра кечирилдијинә вә гыса олдуғуна ҝөрә мәрасимә гатыла билмишди. Вејн дејир: «Мәрузәни анламасам да, инсанлар јадымда галды. Онлар мәнә јахынлашыб ҝөрүшүр, әл вериб саламлашырдылар. Сәмими олдуглары билинирди». Бир әр-арвад Полинә хүсуси гајғы ҝөстәрмишди, јығынҹагда вә хидмәтдә оғлуна бахмаға көмәк етмишди. Буна ҝөрә дә Вејн нәһајәт Полинин јени етигады барәдә даһа чох мәлумат алмаг гәрарына ҝәләндә һәмин гардашла өјрәнмәјә башламышды.\n17. Өзүмүзү нәдә ҝүнаһландырмамалыјыг, бунунла белә, нә үчүн аилә үзвләримизлә бағлы үмидимизи итирмәмәлијик?\n17 Биз бүтүн аилә үзвләримизин Јеһоваја ибадәтдә бизә гошулаҹағына үмид едирик. Лакин бүтүн ҹәһдләримизә бахмајараг, ола билсин, онлар һәгигәти гәбул етмәсин. Онларын бу ҹүр гәрарына ҝөрә өзүмүзү ҝүнаһландырмамалыјыг. Ахы биз һеч кәсә зорла етигадымызы гәбул етдирә билмәрик. Бунунла белә, унутмајын ки, Јеһоваја хидмәт етмәјин сизә севинҹ ҝәтирдији аилә үзвләринизин ҝөзүндән јајынмајаҹаг. Онлар үчүн дуа един. Онларла нәзакәтлә данышын. Тәслим олмајын! (Һәв. 20:20). Јеһованын зәһмәтинизи јердә гојмајаҹағына әмин олун. Ишдир аилә үзвләриниз сизә гулаг асмаг гәрарына ҝәлсәләр, онлар хилас олаҹаглар!\nАИЛӘ ҮЗВЛӘРИМИЗЛӘ МҮНАСИБӘТДӘ НӨВБӘТИ ХҮСУСИЈЈӘТЛӘР СИЗӘ НЕҸӘ КӨМӘК ЕДӘ БИЛӘР?\nНӘҒМӘ 57 Һәр ҹүр инсана мүждә чатдыраг\n^ абз. 5 Һамымыз истәјәрик ки, аилә үзвләримиз Јеһованы танысын. Амма буна онлар өзләри гәрар вермәлидир. Бәс бизи динләмәләри үчүн нә едә биләрик? Мәгаләдә буна даир мәсләһәтләр јер алыр.\n^ абз. 1 Бәзи адлар шәртидир. Мәгаләдә сөһбәт Јеһоваја хидмәт етмәјән аилә үзвләримиздән ҝетсә дә, ејни принсипләри гоһумларымыза да тәтбиг едә биләрик.\n^ абз. 53 ШӘКЛИН ИЗАҺЫ: Бир ҝәнҹ гардаш мәсиһи олмајан атасына машын тәмириндә көмәк едир. Мүнасиб вахтда она jw.org® сајтындан видео ҝөстәрир.\n^ абз. 55 ШӘКИЛЛӘРИН ИЗАҺЫ: Баҹы иманда олмајан һәјат јолдашына диггәтлә гулаг асыр. Јолдашы ҝүнүн неҹә чәтин кечдијиндән данышыр. Даһа сонра онлар аиләликҹә ҝөзәл вахт кечирир.\n^ абз. 57 ШӘКИЛЛӘРИН ИЗАҺЫ: Баҹы диндашларыны евләринә дәвәт едиб. Онлар баҹынын әринә сәмими мараг ҝөстәрир. Даһа сонра баҹынын әри онунла бирҝә анма мәрасиминдә иштирак едир.\nБиз руһдан дүшмүрүк!\nМәһәббәтиниз артдыгҹа артсын\nТәјинатыныздакы дәјишиклијә ујғунлашын\nВәфтизчи Јәһја. Севинҹи горумагда өрнәк\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Август 2019\nҜӨЗӘТЧИ ГҮЛЛӘСИ (ТӘЛИМ НӘШРИ) Август 2019


Q=4	C=2	SS=2	LS=1	PS=0	DC=2	LC=0	SD=0	BS=1	G0=98	G1=84	G2=51	DLID=az_RU	BODY=Ҝөрүн неҹә инсан олмалысыныз | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Литва Малта Мексика жест дили Мјанма Непал Нидерланд Норвеч Раратонга Самоа Таити Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бикол бислама болгар варај венда волајта га газах гуарани гуахиро гырғыз дхолуо еве ермәни ермәни (гәрб) естон ефик зулу ибо иврит илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш лингала лози малагаси малај маҹар мизо море нгабар ндебеле ндонга нзема оромо пангасинан полјак португал пәнҹаб румын рус рус жест дили свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк умбунду уруунд фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Ҝөрүн сиз мүгәддәс давранышда вә Аллаһа сәдагәтдә неҹә инсан олмалысыныз» (2 ПЕТ. 3:11).\nАллаһын рәғбәтини газанмаг үчүн неҹә инсан олмалыјыг?\nШејтан инсанлары јолдан неҹә чыхарыр?\nЈеһова илә мүнасибәтләрини горумаг үчүн нә едә биләрсән?\n1, 2. Аллаһын рәғбәтини газанмаг үчүн неҹә инсан олмалыјыг?\nАШГАЛАРЫНЫН бизим һаггымызда нә дүшүндүкләринә ҝөрә нараһат олмаг тәбиидир. Амма бир мәсиһчи кими, бизи даһа чох Јеһованын һаггымызда нә дүшүндүјү марагландырмалыдыр. Ахы О, каинатда ән али Шәхсијјәт вә «һәјат мәнбәји»дир (Мәз. 36:9).\n2 Јеһованын ҝөзүндә неҹә инсан олмалы олдуғумузу ҝөстәрәрәк һәвари Петер бизи мүгәддәс давраныша вә Аллаһа сәдагәтә сәсләјир. (2 Петер 3:11 ајәсини оху.) Аллаһын рәғбәтини газанмаг үчүн давранышымыз мүгәддәс, јәни әхлаги, әгли вә руһани ҹәһәтдән тәмиз олмалыдыр. Бундан әлавә, биз дәрин һөрмәт вә мәһәббәтлә Аллаһа сәдагәт тәзаһүр етдирмәлијик. Онун рәғбәтини газанмаг үчүн јалныз давранышымыз јох, һәмчинин дахилән неҹә инсан олмағымыз да ваҹибдир. Јеһова үрәкләри сынадығы үчүн давранышымызын мүгәддәс олуб-олмадығыны, еләҹә дә Она һәдсиз сәдагәт ҝөстәриб-ҝөстәрмәдијимизи јахшы билир (1 Салн. 29:17).\n3. Аллаһла мүнасибәтимизә даир һансы суаллары мүзакирә едәҹәјик?\n3 Шејтан Иблис Аллаһын рәғбәтини газанмағымызы истәмир. Әслиндә, о, әлиндән ҝәләни едир ки, Јеһова илә мүнасибәтләримизи позсун. Шејтан бизи јолдан чыхармаг вә ибадәт етдијимиз Аллаһдан узаглашдырмаг үчүн чәкинмәдән јалана вә һијләјә әл атыр (Јәһ. 8:44; 2 Кор. 11:13—15). Буна ҝөрә дә јахшы оларды ки, өзүмүздән сорушаг: «Шејтан инсанлары јолдан неҹә чыхарыр? Јеһова илә мүнасибәтләрими горумаг үчүн нә едә биләрәм?»\n4. Аллаһла мүнасибәтләримизи позмаг үчүн Шејтан нәји һәдәфә алыр вә нәјә ҝөрә?\n4 Шаҝирд Јагуб јазыр: «Һәр кәс өз нәфсинин торуна дүшәрәк јолдан чыхыб сынаныр. Сонра нәфс бојлу галыб ҝүнаһ доғур, төрәдилмиш ҝүнаһ исә өз нөвбәсиндә өлүмә апарыр» (Јаг. 1:14, 15). Аллаһла мүнасибәтләримизи позмаг мәгсәдилә Шејтан истәкләримизин мәнбәјини — үрәјимизи һәдәфә алыр.\n5, 6. а) Шејтан бизи нәјин васитәсилә һәдәфә алыр? б) Үрәјимизин истәкләрини корламаг үчүн Шејтан һансы фәндләрә әл атыр вә бу мәсәләдә нә дәрәҹәдә тәҹрүбәлидир?\n5 Шејтан үрәјимизи нәјин васитәсилә һәдәфә алыр? Мүгәддәс Китабда дејилир ки, «бүтүн дүнја... Шәририн әлиндәдир» (1 Јәһ. 5:19). Шејтанын силаһларына дүнјада олан шејләр дахилдир. (1 Јәһја 2:15, 16 ајәләрини оху.) Мин илләрдир ки, Иблис әтрафымызда олан һәр шејдән мәһарәтлә истифадә едир. Бу дүнјада јашадығымыз үчүн өзүмүзү онун һијләҝәр фәндләриндән ҝөзләмәлијик (Јәһ. 17:15).\n6 Шејтан фәндләрә әл атмагла үрәјимизин истәкләрини корламаға чалышыр. Һәвари Јәһја Шејтанын истифадә етдији үч фәндин адыны чәкир: 1) «бәдәнин истәји», 2) «ҝөзләрин истәји» вә 3) «инсанын өз вары илә ловғаланмасы». Шејтан сәһрада Исаны сынаға чәкәркән мәһз бунлардан истифадә етмишди. Артыг узун илләрдир бу тәләләрдән истифадә етдији үчүн Шејтан онлары һәр бир инсанын мејлинә ујғунлашдырмагда мәһарәтлидир. Өзүмүзү бу тәләләрдән горумаг үчүн һансы тәдбирләри ҝөрмәли олдуғумузу мүзакирә етмәздән әввәл, ҝәлин ҝөрәк Иблис Һәвваны неҹә јолдан чыхартмыш, Аллаһын Оғлуна исә бата билмәмишди.\n«Бәдәнин истәји» Һәвванын ахырына чыхды (7-ҹи абзаса бах)\n7 Инсанларын гидаланмаг кими зәрури тәләбатлары вар. Јарадан јер күрәсини елә јарадыб ки, бол гида версин. Шејтан бизи Аллаһын ирадәсини јеринә јетирмәкдән јајындырмаг үчүн гидаја олан тәбии тәләбатымыздан истифадә едә биләр. Ҝәлин ҝөрәк о, Һәвваны алдадаркән бундан неҹә истифадә етди. (Јарадылыш 3:1—6 ајәләрини оху.) Шејтан Һәвваја деди ки, «хејирлә шәри билмә ағаҹыны»н мејвәсиндән јесә өлмәјәҹәк, әксинә, һәмин ҝүн Аллаһ кими олаҹаг (Јар. 2:9). Бунунла Шејтан ејһам вурду ки, јашамасы үчүн Һәвванын Аллаһа табе олмасына еһтијаҹ јохдур. Бу, ағ јалан иди! Шејтан бу фикри Һәвванын ағлына салдыгдан сонра онун гаршысында ики сечим вар иди: о, бу фикри ја рәдд едә, ја да онун үзәриндә дүшүнмәјә давам етмәклә үрәјиндә мејвәдән дадмаг арзусуну аловландыра биләрди. Бағдакы бүтүн ағаҹларын онун ихтијарында олмасына бахмајараг, о, Шејтанын бағын ортасындакы ағаҹ барәдә дедикләри үзәриндә дүшүнмәк гәрарына ҝәлди вә «һәмин мејвәдән дәриб једи». Шејтан Јараданын гадаған етдији шејә гаршы онда истәк јаратды.\nИса ән ваҹиб шејин нә олдуғуну һеч вахт унутмурду (8-ҹи абзаса бах)\n8. «Бәдәнин истәји»ндән истифадә едәрәк Шејтан Исаны јолдан чыхармаға неҹә чалышды вә буна нә үчүн мүвәффәг олмады?\n8 Шејтан сәһрада Исаны сынаға чәкәркән дә ејни фәндә әл атмышды. Иса гырх ҝүн-гырх ҝеҹә оруҹ тутуб аҹдыгдан сонра Шејтан бу фүрсәтдән истифадә едәрәк деди: «Әҝәр сән Аллаһын оғлусанса, бу даша де, чөрәјә дөнсүн» (Лука 4:1—3). Исанын да ики сечими варды: о ја гидаја олан тәләбатыны өдәмәк үчүн мөҹүзә ҝөстәрмәк ҝүҹүндән истифадә едәҹәкди, ја да буну рәдд едәҹәкди. Иса билирди ки, өз ҝүҹүндән худбин мәгсәдләр үчүн истифадә етмәмәлидир. Аҹ олмасына бахмајараг, аҹлығыны өлдүрмәк истәји онун Јеһова илә мүнасибәтләринә үстүн ҝәлмәди. Иса ҹавабында деди: «Јазылыб: “Инсан јалныз чөрәклә јашамамалыдыр, Јеһованын ағзындан чыхан һәр сөзлә јашамалыдыр”» (Мат. 4:4).\n9. «Ҝөзләрин истәји» ифадәси алтында нә нәзәрдә тутулур вә Шејтан Һәвванын бу истәјиндән неҹә истифадә етди?\n9 Јәһјанын хатырлатдығы диҝәр фәнд «ҝөзләрин истәји»дир. Бу ифадә алтында инсанын тәкҹә бахмагла нәјисә арзулаја биләҹәји нәзәрдә тутулур. Шејтан Һәвваја ҝөзләринин ачылаҹағыны демәклә онун бу истәјиндән истифадә етмишди. Һәвва нә гәдәр чох бахырдыса, гадаған олунмуш мејвә онун үчүн бир о гәдәр ҹәлбедиҹи ҝөрүнүрдү. Бир сөзлә, ағаҹ Һәвванын ҝөзүнә хош ҝәлирди.\n10. Исаны сынаға чәкмәк үчүн Шејтан «ҝөзләрин истәји»ндән неҹә истифадә етди вә Иса буна неҹә ҹаваб верди?\n10 Бәс Иса һагда нә демәк олар? Шејтан «бир ҝөз гырпымында дүнјанын бүтүн падшаһлыгларыны она [Исаја] ҝөстәрди вә деди: “Бунларын үзәриндә һакимијјәти вә онларын шөһрәтини сәнә верәҹәјәм”» (Лука 4:5, 6). Иса һәрфи мәнада бир ҝөз гырпымында бүтүн падшаһлыглары ҝөрмәди. Әслиндә, Шејтан ҝүман едирди ки, падшаһлыгларын шөһрәтини Исанын ҝөзүнүн габағына ҝәтирмәклә ону ширникләндирәҹәк. О, утанмадан тәклиф етди: «Әҝәр сән мәнә сәҹдә гылсан, бүтүн бунлар сәнин олаҹаг» (Лука 4:7). Иса һеч бир вәҹһлә Шејтанын ҝөрмәк истәдији шәхс олмаг истәмирди. Бу, онун: «Јазылыб: “Аллаһын Јеһоваја сәҹдә гыл вә јалныз Она ибадәт ет”», — дејә дәрһал вердији ҹавабдан бәлли олур (Лука 4:8).\n«ИНСАНЫН ӨЗ ВАРЫ ИЛӘ ЛОВҒАЛАНМАСЫ»\n11. Шејтан Һәвваны јолдан неҹә чыхартды?\n11 Јәһја дүнјадакы шејләрдән бәһс едәркән «инсанын өз вары илә ловғаланмасы»ны хатырладыр. О вахт јер үзүндә Адәмлә Һәввадан башга һеч кәс олмадығындан онлар башгаларынын гаршысында өз варлары илә ловғалана билмәздиләр. Бунунла белә, онларда тәкәббүр өзүнү ҝөстәрди. Шејтан Һәввада шүбһә ојатды ки, Аллаһ ондан нәсә јахшы бир шеј ҝизләдир. О, она «хејирлә шәри билмә ағаҹынын мејвәсиндән» јејән ҝүн «хејирлә шәри биләрәк Аллаһ кими [олаҹағыны]» деди (Јар. 2:17; 3:5). Бунунла Шејтан Һәвваны әмин етди ки, о, Јеһовадан асылы олмадан јашаја биләр. Ајдын ҝөрүнүр ки, онун јалана ујмасынын сәбәби тәкәббүрлү олмасы иди. Әслиндә өлмәјәҹәјини дүшүнәрәк Һәвва гадаған олунмуш мејвәдән дадды. О неҹә дә јанылмышды!\n12. Шејтан Исаны һансы фәргли үсулла сынаға чәкди вә Иса буна неҹә ҹаваб верди?\n12 Һәввадан фәргли олараг, Иса неҹә дә ҝөзәл тәвазөкарлыг нүмунәси гојду! Шејтан ону башга ҹүр сынамаға чалышды, амма Иса башгаларында тәәссүрат ојадаҹаг вә Аллаһы сынаға чәкәҹәк бир шеј етмәји ағлына белә ҝәтирмәди. Белә етмәклә о, тәкәббүрлү давранмыш оларды! Әксинә, Иса ајдын вә гәти шәкилдә ҹаваб верди: «Јазылыб: “Аллаһын Јеһованы сынама”». (Лука 4:9—12 ајәләрини оху.)\nЈЕҺОВА ИЛӘ МҮНАСИБӘТЛӘРИМИЗИ НЕҸӘ ГОРУЈА БИЛӘРИК?\n13 Шејтан Һәвваны вә Исаны јолдан чыхартмаг үчүн истифадә етдији фәндләрә бу ҝүн дә әл атыр. О, «бәдәнин истәји»ндән истифадә едәрәк инсанлары әхлагсызлыға вә јејиб-ичмәк мәсәләсиндә ифрата вармаға сөвг едир. О, «ҝөзләрин истәји»ндән истифадә едәрәк еһтијатсыз инсанлары, әсас етибарилә, Интернетдәки порнографијаја бахмаға ширникдирир. Һәмчинин о, «инсанын өз вары илә ловғаланмасы» мејлиндән истифадә едәрәк инсанларын тәкәббүрлү, пулпәрәст вә шөһрәтпәрәст олмасына чалышыр.\nБелә вәзијјәтләрдә һансы Мүгәддәс Китаб принсипләрини јадына салмалысан? (13, 14-ҹү абзаслара бах)\n13, 14.. Шејтанын фәндләрдән бу ҝүн неҹә истифадә етдијини изаһ един.\n14 «Дүнјадакы шејләр» балыгчынын истифадә етдији тәлә јеминә бәнзәјир. Балыға ҝәл-ҝәл дејән тәлә јеми, адәтән, гармагда олур. Шејтан инсанларын нормал сајдыглары ҝүндәлик тәләбатларындан истифадә едәрәк онларда Аллаһын ганунларына зидд ҝедән ишләр ҝөрмәк истәји јарадыр. Бу ҹүр сезилмәјән тәлә јемләри истәкләримизә тәсир етмәк вә үрәјимизи корламаг үчүн нәзәрдә тутулуб. Шејтан бизи инандырмаға чалышыр ки, шәхси тәләбатларымызын гејдинә галмаг вә раһат һәјат сүрмәк Аллаһын ирадәсини јеринә јетирмәкдән ваҹибдир. Бәс биз бу тәләјә дүшәҹәјикми?\n15. Шејтанын тәләләринә гаршы дурмагда Исаны неҹә тәглид едә биләрик?\n15 Һәввадан фәргли олараг, Иса Шејтанын торуна дүшмәди. О, һәр дәфә: «Јазылыб», — дејәрәк Мүгәддәс Јазылардан ҹаваб верирди. Әҝәр биз Мүгәддәс Китабы дәриндән арашдырсаг, ону јахшы биләҹәк вә сынагларла үзләшәндә бизә көмәк едәҹәк ајәләри тез јада салаҹағыг (Мәз. 1:1, 2). Мүгәддәс Китабдан Аллаһа садиг инсанларын нүмунәләрини јадда сахламаг онлары тәглид етмәкдә бизә көмәк едәҹәк (Ром. 15:4). Јеһоваја дәрин еһтирам бәсләмәк, Онун севдији шејләри севмәк, нифрәт етдији шејләрә нифрәт етмәк бизи горујаҹаг (Мәз. 97:10).\n16, 17. Дүшүнҹәләримиз бизә неҹә тәсир едир?\n16 Һәвари Павел бизи тәшвиг едир ки, зеһнимизи дүнјанын јох, Аллаһын дүшүнҹәләри илә формалашдыраг (Ром. 12:1, 2). Нә һагда дүшүндүјүмүзә ҹидди нәзарәт етмәли олдуғумузу вурғулајараг Павел дејир: «Биз Аллаһ һаггындакы билијә гаршы чыхан һәр ҹүр јанлыш фикри вә манеәни арадан галдырырыг, һәр ҹүр фикри әсир алыб Мәсиһә табе етдиририк» (2 Кор. 10:5). Дүшүнҹәләримиз неҹә инсан олмағымыза ҝүҹлү тәсир едир, буна ҝөрә дә биз даима Аллаһы разы салан шејләр барәдә дүшүнмәлијик (Филип. 4:8).\n17 Сөзсүз ки, бејнимизи дүзҝүн олмајан дүшүнҹә вә истәкләрлә гидаландырсаг, мүгәддәс ола билмәрик. Биз Јеһованы «сидги-үрәкдән» севмәлијик (1 Тим. 1:5). Анҹаг үрәк һијләҝәрдир вә ола билсин, биз «дүнјадакы шејләри»н бизә нә гәдәр ҝүҹлү тәсир етдијини ҝөрмәјәк (Јер. 17:9). Белә олан һалда биз иман јолунда олуб-олмадығымызы Мүгәддәс Китабдан өјрәндикләримизә әсасән даима дүрүстлүклә јохламалы дејилик? (2 Кор. 13:5).\n18, 19.Нәјә ҝөрә Јеһованын истәдији инсан олмаға там гәтијјәтли олмалыјыг?\n18 Дүнјадакы шејләрә гаршы дура билмәк үчүн һәмчинин Јәһјанын илһамланмыш сөзләрини јадда сахламалыјыг. О демишди: «Дүнја өз истәкләри илә бәрабәр кечиб ҝедир, Аллаһын ирадәсини јеринә јетирән исә әбәди јашајыр» (1 Јәһ. 2:17). Шејтанын системи даими вә реал ҝөрүнүр. Буна бахмајараг, бир ҝүн онун сону ҝәләҹәк. Шејтан дүнјасындакы һәр шејин тезликлә мәһв олаҹағыны јадда сахламаг бизә онун тәләләринә дүшмәмәјә көмәк едәҹәк.\n19 Һәвари Петер Аллаһа мәгбул олмаг истәјән бизләрә мәсләһәт ҝөрүр: «Јеһованын ҝүнүнү бәрк-бәрк јадда сахлајыб ҝөзләмәлисиниз. О ҝүн од тутуб јанан ҝөјләр дағылаҹаг вә һәмин о көзәрмиш тәркиб һиссәләри әријиб төкүләҹәк!» (2 Пет. 3:12). О ҝүнә һеч нә галмајыб вә Јеһова Шејтан дүнјасыны тамамилә мәһв едәҹәк. О вахтадәк Шејтан «дүнјадакы шејләр»дән истифадә едәрәк, Һәвваны вә Исаны сынаға чәкдији кими, бизи дә сынаға чәкәҹәк. Биз Һәвваја охшамамалы вә өз истәкләримизин далынҹа гачмамалыјыг. Јох, әҝәр белә етсәк, биз Шејтаны өз аллаһымыз кими гәбул етмиш оларыг. Биз Иса кими олмалы вә нә гәдәр ҹәлбедиҹи ҝөрүнмәсинә бахмајараг, бу кими тәләләрдән гачмалыјыг. Буна ҝөрә дә ҝәлин һәр биримиз Јеһованын истәдији инсан олмаға там гәтијјәтли олаг.


Q=6	C=0	SS=0	LS=6	PS=0	DC=0	LC=0	SD=0	BS=1	G0=24	G1=21	G2=13	DLID=az_RU	BODY=Nur-az.com - И.Әлијевин “Ики узунгулағын арпасыны бөлә билмәјән, бизә дәрс өјрәдир” демәсинә ҹаваб\nИ.Әлијевин “Ики узунгулағын арпасыны бөлә билмәјән, бизә дәрс өјрәдир” демәсинә ҹаваб\nӨлкәнин мүстәгил игтисадчылары адындан Илһам Әлијевә ҹаваб\nГубад Ибадоғлу: “Бәли, биз өлкә игтисадијјатыны бу дурума саланлара дәрс веририк”\nДөвләт башчысы Илһам Әлијев јанварын 10-да кечирдији һөкумәтин иҹласында өлкәдәки вәзијјәтин ағырлығы барәдә данышан јерли игтисадчи експетләри ашағылајаб фикирләр сәсләндириб. И.Әлијев онларын үнванына “Ики ешшәјин арпасыны бөлмә билмәјән…” ифадәсини ишләдиб. Игтисадчы експертләрдән бир нечәси онун бу фикринә фејсбук сәһифәләриндә репликаларла ҹаваб вериб. Танынмыш игтисадчы Губад Ибадоғлунун ҹавабыны исә бу мәсәләјә үмуми мүнасибәт кими дә гәбул етмәк олар. Онун фејсбук сәһифәсиндә јаздығыны тәгдим едирик:\nДүнәнки мүшавирәдә президентин ифадә етдији бир фикрә мүнасибәт билдирмәк истәрдим. “Өзләрини бөјүк игтисадијјатчы адландыран бәзи јерли нүмајәндәләр дә мүхтәлиф чыхышлар едирләр, мүхтәлиф гијмәтләр верирләр. Тамамилә ҹәфәнҝ фикирләрдир, бизим ҝөзәл аталар сөзү вар: “Ики узунгулағын арпасыны бөлә билмәјән, бизә дәрс өјрәдир”. Јәни, бүтүн бунлара фикир вермәк лазым дејил.” Бу ачыгламаја мән дә игтисадчы олараг фикир вермәк истәмирдим, амма бу ачыгламанын әтрафында ҝедән мүзакирәләри вә сосиал сифарышләри нәзәрә алараг сизләрлә ашағыдакы фикирләрими бөлүшмәк гәрарына ҝәлдим.\nӘввала гејд едим ки, биз игтисадијјатчы дејил, игтисадчыјыг, һәгигәтән дә өлкә игтисадијјатыны бу дурума саланлара дәрс веририк. Нәинки 1-2, һәтта 3-5 ил бундан әввәл вердијимиз прогнозларын бу ҝүн өзүнү там доғрултмасы да буна әјани сүбутдур. Биз игтисадчылар һакимијјәт командасында оланлар кими ҝәләҹәјә фалчы кими дејил, дәрин вә һәртәрәфли тәдгигатлара әсасланан програм вә консепсијаларла әсасланараг бахырыг.\nИкинҹиси, һесаб едирәм ки, бу ачыглама јерли игтисадчыларын артан нүфузундан ирәли ҝәлир. Һакимијјәтин игтисади командасынын сон илләрдәки уғурсузлуғу фонунда бу даһа ајдын ҝөрсәнир. Өлкәнин ҹағдаш игтисади дуруму буна әјани мисалдыр. Әһалинин чох бөјүк әксәријјәти бу һакимијјәтин јалныш, сәбатсыз игтисади сијасәтинин нәтҹиәләрини ҝүндәлик һәјатында, ҝүзәранында һисс едир, бу зәнҝин ғлкәдә истеһлак еһтијаҹларыны һәтта минимал сәвијјәдә белә өдәјә билмирләр. Чүнки, өлкәдә ишсизлик, јохсуллуг, ҹинајәткарлыг, интиһарлар илдән илә артыр. Азәрбајҹандан ағыллы вә ишҝүзар инасанлар, капитал вә бејин мәһсуллары гачыр. Бу вәзијјәтдә әһали доғруну данышанлара, мөвҹуд вәзијјәти дүрүст гијмәтләндирәнләрә даһа чох инаныр. Белә оланда да тәбии ки һакимијјәтә вә онун игтисади командасына инам вә етибар азалыр. Ҝөрүнүр, белә нараһатчылығы јашајанлар өзләрини сығорталамаг үчүн президент сәвијјәсиндә бу ҹүр уҹуз ачыгламаја еһтијаҹ ҝөрүбләр. Һесаб едирәм ки, сәһв едибләр. Өлкәнин бүтүн инсанларына дәјәр верилмәли, онлары гысганмамалы, бүтүн вәтәндашлар, хүсусилә дә зеһни ишлә мәшғул оланлар Азәрбајҹанын ҝәләҹәји үчүн потенсиал вә перспектив имкан кими гијмәтләндирилмәлидир. Јалныз бу јанашма өлкәни јаранмыш ағыр сосиал-игтсиади вә сијаси бөһрандан чыхара биләр.\nҮчүнҹүсү, бу ҝүнләрдә апардығым анализләр ҝөстәрди ки, һәлә өтән илин әввәлиндә Азәрбајҹан Демократија вә Рифаһ (АДР) Һәрәкатынын президент апаратына тәгдим етдији Азәрбајҹанын рифаһы наминә 1 ил үчүн “Игтисадијјатда әсас вә тәхирәсалынмаз тәдбирләр пакети” нә дахил олан 12 тәклиф һазырда бу һакимијјәт тәрәфиндән тәтбиг олунур. Һәмин тәклифләрин јер алдығы фәрман вә сәрәнҹамлара президент өзү имза атыб.\nНәһајәт, ону да әлавә едим ки, јерли игтисадчыларын тәклифләри јалныз Азәрбајҹанда дејил, диҝәр постсовет өлкәләринин һөкүмәтләри тәрәфиндән дә тәтбиг олунур. Ејни заманда бејнәлхалг тәшкилатларда Азәрбајҹанын мүстәгил игтисадчыларынын пешәкар мөвгеји әсас ҝөтүрүлүр, онлар нәзәрә алынмагла глобал сәвијјәли сијасәт гәрарлары гәбул олунур. Она ҝөрә дә, әксинә јерли игтисадчылары ришхәнд објектинә чевирилмәмәли, онларын газандыглары наилијјәтләр Азәрбајҹан бренди кими тәгдим олунмалыдыр.\nСон олараг һакимијјәт командасында тәмсил олунан јүксәк ранглы игтисадчиларла Азәрбајҹан игтисадијјатынын һазыркы проблемләринә һәср олунмуш истәнилән мөвзуда иҹтимаи дебата һазыр олдуғуму бәјан едирәм.


Q=8	C=5	SS=3	LS=0	PS=1	DC=7	LC=0	SD=0	BS=2	G0=41	G1=27	G2=13	DLID=az_RU	BODY=Иса Мәсиһ Синедрионун гаршысында (Мәтта 26) | Иса пејғәмбәрин һәјаты\nМӘТТА 26:57—68 МАРК 14:53—65 ЛУКА 22:54, 63—65 ЈӘҺЈА 18:13, 14, 19—24\nМӘСИҺИ САБИГ БАШ КАҺИН ҺӘННАНЫН ЈАНЫНА АПАРЫРЛАР\nСИНЕДРИОН ТӘРӘФИНДӘН ГЕЈРИ-ГАНУНИ МӘҺКӘМӘ\nИса Мәсиһи бир ҹинајәткар кими, әли-голу бағлы һалда сабиг баш каһин Һәннанын јанына апарырлар. Иса Мәсиһ 12 јашында оларкән мәбәддә Ганун мүәллимләрини һејрәтә ҝәтирән заман Һәнна баш каһин иди (Лука 2:42, 47). Һәннадан сонра баш каһин вәзифәсини онун бәзи оғуллары, инди исә күрәкәни Гајафа тутур.\nИса пејғәмбәр Һәннанын евиндә олан заман Гајафанын Синедрионун үзвләрини бир араја јығмаг имканы олур. Бу мәһкәмә 71 нәфәрдән ибарәтдир, бураја баш каһин вә башгалары дахилдир.\nҺәнна Иса пејғәмбәрдән шаҝирдләри вә тәлимләри һагда сорушур. Мәсиһ ҹаваб верир: «Мән һәр шеји дүнјаја ачыг-ашкар сөјләмишәм. Мән һәмишә јәһудиләрин топлашдығы синагогларда вә мәбәддә вәз етмишәм. Һеч бир сөзү хәлвәтдә демәмишәм. Нијә мәни сорғу-суала чәкирсән? Данышдыгларымы ешидәнләрдән соруш» (Јәһја 18:19—21).\nИса пејғәмбәр буну дејәндә јанында дурмуш бир кешикчи онун үзүнә шиллә чәкиб дејир: «Бөјүк каһинлә белә данышырлар?» Анҹаг пејғәмбәр сәһв бир шеј етмәдијини билдијинә ҝөрә ҹаваб верир: «Әҝәр дүз демирәмсә, сәһвими ҝөстәр. Јох әҝәр дүз данышырамса, мәни нијә вурурсан?» (Јәһја 18:22, 23). Бундан сонра Һәнна ону күрәкәни Гајафанын јанына ҝөндәрир.\nБу арада бүтүн Синедрион — баш каһин, ағсаггаллар вә мирзәләр Гајафанын евиндә топлашыр. Онлар Пасха ҝеҹәси мәһкәмә гурмагла ачыг-ашкар Гануна гаршы чыхырлар. Лакин бу рәһбәрләр һеч бир вәҹһлә өз чиркин нијјәтләриндән әл чәкмәк истәмирләр.\nБу адамларын гәрәзсиз давранаҹағыны демәк чох чәтиндир. Иса Мәсиһ Илазәри дирилдәндә Синедрион үзвләри артыг о вахтдан ону өлдүрмәјә гәрар вермишдиләр (Јәһја 11:47—53). Ҹәми бир нечә ҝүн әввәл исә дин хадимләри Иса Мәсиһи тутуб өлдүрмәк үчүн һијлә гурмушдулар (Мәтта 26:3, 4). Бәли, мәһкәмә башламаздан әввәл артыг гәрар чыхарылыб!\nОнларын гејри-гануни мәһкәмә гурмалары галсын бир јана, һәлә бир бөјүк каһинләр вә Синедрионун диҝәр үзвләри Иса Мәсиһин әлејһинә данышмаг үчүн јаланчы шаһидләр ахтарырлар. Анҹаг елә бир шаһид тапа билмирләр ки, сөзләри бир-биринә дүз ҝәлсин. Ахырда ики нәфәр ҝәлиб дејир: «Биз бу адамын сөзләрини өз гулағымызла ешитмишик. О белә дејиб: “Мән инсан әли илә тикилмиш бу мәбәди дағыдыб үч ҝүнә башгасыны, әллә тикилмәмиш мәбәд уҹалдаҹағам”» (Марк 14:58). Амма онларын да сөзләри там үст-үстә дүшмүр.\nГајафа Иса Мәсиһдән сорушур: «Нијә ҹаваб вермирсән? Ешидирсән, әлејһинә нәләр данышырлар?» (Марк 14:60). Лакин бу гәдәр шаһидин бир-бирилә узлашмајан рәвајәтләри гаршысында Иса Мәсиһ сусур. Буна ҝөрә дә баш каһин башга фәндә әл атыр.\nГајафа билир ки, киминсә өзүнү Аллаһын Оғлу адландырмасы јәһудиләрин хошуна ҝәлмир. Бундан әввәл Иса пејғәмбәр ики дәфә өзүнү Аллаһын Оғлу адландыранда онлар ону өлдүрмәк истәмишдиләр. Онлар јанлыш олараг дүшүнүрдүләр ки, пејғәмбәр өзүнү Аллаһа тај тутур (Јәһја 5:17, 18; 10:31—39). Онларын бу мәсәләјә мүнасибәтиндән һали олан Гајафа инди һијләҝәрҹәсинә ондан сорушур: «Сәни вар олан Аллаһа анд верирәм, сөјлә, Аллаһын Оғлу Мәсиһ сәнсән?» (Мәтта 26:63). Әлбәттә ки, Иса Мәсиһ Аллаһын Оғлу олдуғуну дејир (Јәһја 3:18; 5:25; 11:4). Әҝәр о, белә демәсәјди, онда Аллаһын Оғлу вә Мәсиһ олдуғуну данмыш оларды. Буна ҝөрә дә Мәсиһ дејир: «Бәли, мәнәм. Сиз инсан Оғлунун Гүдрәтлинин сағында отурдуғуну вә ҝөјүн булудлары үзәриндә ҝәлдијини ҝөрәҹәксиниз» (Марк 14:62).\nГајафа буну ешидән кими артистҹәсинә јахасыны ҹырыб гышгырыр: «О күфр деди! Даһа шаһидләр нәјимизә ҝәрәкдир? Индиҹә өз гулағынызла онун ағзындан күфр ешитдиниз. Һә, нә дејирсиниз?» Синедрион әдаләтсиз һөкм чыхарыр: «О өлмәлидир» (Мәтта 26:65, 66).\nСонра онлар Иса Мәсиһи әлә салмаға вә она јумруг вурмаға башлајырлар. Диҝәрләри исә үзүнә шиллә чәкир вә түпүрүрләр. Сонра онлар онун үзүнү өртүб јумруглајыр вә ришхәндлә дејирләр: «Һә, пејғәмбәр, тап ҝөрәк сәни ким вурду?» (Лука 22:64). Беләҹә, онлар бу ҝеҹә мәһкәмәси заманы Иса Мәсиһлә гануна зидд вә кобуд давранырлар.\nИса пејғәмбәри әввәлҹә һара ҝәтирирләр вә орада нәләр олур?\nБундан сонра Иса пејғәмбәри һара апарырлар вә Гајафа Синедрионун ону өлүмә лајиг билмәсинә неҹә наил олур?\nМәһкәмә вахты Иса Мәсиһлә неҹә рәфтар едирләр?


Q=7	C=5	SS=2	LS=0	PS=2	DC=5	LC=0	SD=0	BS=1	G0=30	G1=22	G2=5	DLID=az_RU	BODY=Мусанын дөврүндәки Һүзур чадыры | Ушаглар үчүн Мүгәддәс Китаб һекајәләри\nМуса Сина дағында оланда Јеһова она дејир ки, исраиллиләрин Она ибадәт етмәси үчүн бир чадыр дүзәлтсин. Чадыр елә дүзәлдилмәлидир ки, исраиллиләр һараса көч едәндә бу чадыры өзләри илә апара билсинләр.\nЈеһова дејир: «Халга сөјлә ки, чадырын дүзәлмәси үчүн имканлары чатан гәдәр бәхшиш ҝәтирсинләр». Исраиллиләр гызыл, ҝүмүш, мис, гијмәтли дашлар вә зинәт әшјалары ҝәтирирләр. Онлар һәмчинин јун, кәтан, һејван дәриси вә чохлу сајда башга шејләр ҝәтирирләр. Муса онлара: «Кифајәтдир! Даһа һеч нә ҝәтирмәјин», — дејәнә гәдәр халг әлиачыглыгла бәхшиш ҝәтирир.\nЧохлу сајда баҹарыглы киши вә гадынлар чадырын дүзәлдилмәсинә көмәк едир. Јеһова бу ишин өһдәсиндән ҝәлмәләри үчүн онлара мүдриклик верир. Кимиси кәтан лифи әјирир, тохуҹулуг вә ја нахыш ишләрини ҝөрүр. Кимиси дә зәрҝәрлик едир, даш, ја да ағаҹ јонур.\nХалг чадыры Јеһованын онлара бујурдуғу кими дүзәлдир. Онлар чадырдакы Мүгәддәс јер илә Ән мүгәддәс јери ајыран һиссә үчүн ҝөзәл пәрдә тикирләр. Ән мүгәддәс јердә Шәһадәт сандығы адланан гуту гојулур. Бу сандыг акасија ағаҹындан вә гызылдан дүзәлдилиб. Мүгәддәс јердә гызыл чырагдан, стол вә бухур гурбанҝаһы вар. Ичәри һәјәтдә исә һовуз вә јандырма гурбаны үчүн гурбанҝаһ јерләшир. Шәһадәт сандығы исраиллиләрә Јеһоваја ибадәт едәҹәкләринә даир вердикләри әһди хатырладыр. Билирсән, әһд нәдир? Әһд сөз вермәјин хүсуси формасыдыр.\nЈеһова Һаруну вә оғулларыны чадырда хидмәт етмәләри үчүн каһин сечир. Онлар чадыра бахмалы вә Јеһоваја гурбанлар ҝәтирмәлидир. Ән мүгәддәс јерә јалныз баш каһин Һарун ҝирә биләр. О, илдә бир дәфә өзүнүн, аиләсинин вә Исраил халгынын ҝүнаһларынын бағышланмасы үчүн гурбан ҝәтирир.\nМисирдән чыхдыгдан бир ил сонра исраиллиләр чадыры дүзәлдиб гуртарырлар. Артыг онларын Јеһоваја ибадәт етмәк үчүн јерләри вар.\nЧадыр Јеһованын ҹалалы илә долур вә булуд ону бүрүјүр. Булуд чадырын үстүндә оланда исраиллиләр һәмин јердә галырлар. Булуд чәкиләндә исә онлар көч едирләр. Онлар һәмин вахт чадыры јығыб булудун архасынҹа ҝедирләр.\n«Бу вахт тахтдан ҝәлән ҝур сәс ешитдим: “Будур, Аллаһын чадыры инсанларладыр. О, онларла мәскән салаҹаг, онлар да Онун халгы олаҹаглар. Аллаһ Өзү онларла олаҹаг”» (Вәһј 21:3)\nСуаллар: Јеһова Муса пејғәмбәрә нә дүзәлтмәји тапшырыр? Јеһова Һаруна вә оғулларына һансы сәлаһијјәти верир?\nЧыхыш 25:1—9; 31:1—11; 40:33—38; Ибраниләрә 9:1—7\nҺүзур чадыры вә баш каһин\nҺүзур чадырынын вә баш каһинин палтарларынын тәсвири.\nБаш каһинин синәбәнди\nШәкилли тапшырыгдан истифадә едәрәк Мүгәддәс Китабдакы синәбәнди тәсәввүрүндә ҹанландыр.


Q=6	C=0	SS=0	LS=6	PS=0	DC=0	LC=0	SD=0	BS=0	G0=14	G1=11	G2=3	DLID=az_RU	BODY=08 Оҹак 2018\nАллаһ-тәала инсана валидејнләрә һөрмәт етмәји ән али әмәли тапшырыг олараг тәјин едир\n“Рәббин јалныз Она ибадәт етмәји вә валидејнләрә јахшылыг етмәји (онлара јахшы ҝөзлә бахыб ҝөзәл давранмағы) бујурмушдур. Әҝәр онларын бири вә ја һәр икиси сәнин јанында (јашајыб) гоҹалығын ән дүшкүн чағына јетәрсә, онлара: “Уф!” белә демә, үст-ләринә гышгырыб аҹы сөз сөјләмә. Онларла хош даныш. Онларын һәр икисинә аҹыјараг мәрһәмәт ганадынын алтына алыб “Еј Рәббим! Онлар мәни көрпәлијимдән (нәвазишлә) тәрбијә едиб бәсләдикләри кими, Сән дә онлара рәһм ет!”–де. Рәбибниз үрәк-ләриниздә оланлары (гәлбләринизин сиррини) ән јахшы биләндир. Әҝәр әмәлисалеһ олсаныз (ата-ананыза билмәдән етдијиниз писликдән пешман олуб төвбә етсәниз вә бундан сонра онларла јахшы дав-рансаныз (билин ки,) Рәбибниз, һәгигәтән, төвбә-карлары бағышлајандыр!” (“Исра”, 23, 25.)\nБу ајәләрдә Гуран хүсуси тапшырыг верир: Өвлад өз валидејнләри илә сон дәрәҹә еһтирам вә әдәблә давранмалыдыр. Онларын бүтүн еһтијаҹларыны ҝөзәл шәкилдә јеринә јетирмәлидир. Өвлад өз ата-анасынын гаршысында тәвазөкарлыг ҝөстәрмәлидир. Үстәлик, онун бу тәвазөкарлығы иҹбар вә ја мәсләһәт үзүндән олмамалыдыр; сидг үрәкдән онларла меһри-бан давранмалы, онларын һәр һансы хошаҝәлмәз һәрәкәтләринә, (гоҹалығын ихтијар чағында бәзи инсанларын һәрәкәтләри дөзүлмәз олур) зәһмәт-ләринә сәбир етмәлидир. Онлара дуа едиб Аллаһдан рәһмәт диләмәлидир.\nБу ајәләрдә Аллаһ-тәала инсана валидејнләрә һөрмәт етмәји ән али әмәли тапшырыг олараг тәјин едир. Валидејнлә һөрмәтлә давранмаг инсанын шәри вәзифәси олмагла јанашы һәм дә онун камиллији јолунда өз нәфси илә мүҹаһидә апармасы кими дә гијмәтләндирилир. Јүксәк ирфани мәгамлара јетмәк истәјән шәхсләр үчүн бу, хүсуси бир тапшырыгдыр. Шаҝирдләриндән бири Әлламә Тәбатәбаидән ир-фанын нә олдуғуну сорушуб хүсуси тапшырыг вермәсини хаһиш едәндә она бу төвсијәни етди: “Чалыш аиләнлә хош давран, бүтүн ирфан будур.”\nİнсан гоҹа валидејнләринин вердикләри зәһмәтләрә гатлашмагла нәфси чиркинликләрдән пакланыр; һәјатын ағры-аҹысына сәбир етмәклә дүнја вә ахирәт савабына чатыр; руһунда бир јүксәлиш һисс едир. Ата-анасы өвладындан разы галдыгда онун һаггында хејир-дуа едир вә дуалар әлбәттә ки, сәмәрәсиз галмыр. Бәзән зәиф бир гоҹанын сәмими гәлблә етдији дуа даһа тез мүстәҹаб олур.


Q=8	C=6	SS=5	LS=1	PS=0	DC=5	LC=0	SD=0	BS=1	G0=139	G1=86	G2=37	DLID=az_RU	BODY=Ҝәнҹләр, вәфтиз олунмаға неҹә һазырлаша биләрсиниз? | Тәлим\nДИЛИ: Aзәрбајҹан (кирил әлифбасы) Јава дили Јапонија жест дили Азәрбајҹан (латын әлифбасы) Америка жест дили Ангола жест дили Арҝентина жест дили Бразилија жест дили Венесуела жест дили Вјетнам Данимарка Еквадор жест дили Индонезија Исвеч Испанија жест дили Кирибати Колумбија жест дили Литва Македонија Мексика жест дили Непал Ниас Нидерланд Норвеч Перу жест дили Полша жест дили Самоа Соломон Адалары пиҹини Тувалу Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (каро) батак (тоба) башгырд бенгал бикол болгар варај волајта ган гуарани гуҹарат гырғыз дхолуо ермәни естон занде ибанаг ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар михе монгол море ндау ндебеле (Зимбабве) нјунгве олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду урһобо фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү һилигајнон һинд һири-моту әрәб өзбәк\n«Еј Аллаһым, истәјини јеринә јетирмәкдән һәзз алырам» (ЗӘБ. 40:8).\nНӘҒМӘ: 51, 58\nЕтигадынызын доғрулуғуна неҹә әмин ола биләрсиниз?\n«Мүгәддәс јашајыш» вә «мөминлик» нәдир?\nФидјә гурбанлығы барәдә дүшүнмәк сизә Јеһоваја миннәтдар олмаға неҹә көмәк едә биләр?\n1, 2. а) Нәјә ҝөрә вәфтиз ҹидди аддымдыр? б) Инсан вәфтиз олунмамышдан габаг нәјә әмин олмалыдыр вә нәјә ҝөрә?\nҜӘНҸЛӘР, әҝәр сиз вәфтиз олунмаг барәдә дүшүнүрсүнүзсә, афәрин сизә! Вәфтиз олунмаг инсан үчүн дүнјада ән бөјүк шәрәфдир. Лакин өтән мәгаләдә гејд олундуғу кими, вәфтиз чох ҹидди аддымдыр. Белә ки, сиз әввәлҹә өзүнүзү Јеһоваја һәср едирсиниз, јәни Јеһоваја сөз верирсиниз ки, әбәдијјән Она хидмәт едәҹәксиниз, Онун ирадәсини һәјатынызда һәр шејдән үстүн тутаҹагсыныз. Вәфтиз олунмагла исә өзүнүзү Јеһоваја һәср етдијинизи һамыја бәјан едирсиниз. Ајдындыр ки, сиз һәср олунмаг гәрарыны вермәк үчүн кифајәт гәдәр јеткин оланда, јәни вәфтиз олунмағы үрәкдән арзулајанда вә һәср олунмағын мәнасыны баша дүшәндә вәфтиз олунмалысыныз.\n2 Анҹаг елә ола биләр ки, сиз өзүнүзү вәфтиз олунмаға һазыр һисс етмирсиниз. Јахуд сиз вәфтиз олунмаг истәјирсиниз, анҹаг валидејнләриниз фикирләшир ки, һәлә тездир, бир аз бөјүјүб јеткинләшмәлисиниз. Һәр неҹә олса да, руһдан дүшмәјин. Бу вахтдан ағылла истифадә едиб инкишаф един ки, тезликлә вәфтиз олунмаға јарарлы оласыныз. Буну јадда сахлајараг, гаршыныза иман, әмәлләр вә миннәтдарлыгла бағлы мәгсәдләр гоја биләрсиниз.\n3, 4. Ҝәнҹләр Тимутинин нүмунәсиндән нә өјрәнә биләр?\n3 Бу суаллара неҹә ҹаваб верәрдиниз: нәјә ҝөрә Аллаһын варлығына инанырам? Мүгәддәс Китабын Аллаһдан олдуғуна мәни нә әмин едиб? Нәјә ҝөрә бу дүнјанын әхлаг нормалары илә јох, Аллаһын ганунлары илә јашамағын дүзҝүн олдуғуну дүшүнүрәм? Бу суалларын мәгсәди үрәјинизә шүбһә тохуму сәпмәк дејил. Бунлар сизә һәвари Булусун мәсләһәтинә әмәл етмәјә көмәк едәҹәк. О, Аллаһын јахшы, хош вә камил ирадәсини дәрк етмәји мәсләһәт ҝөрмүшдү (Ром. 12:2). Бу, нәјә ҝөрә ваҹибдир?\n4 Ҝәлин Мүгәддәс Китабдан Тимутинин нүмунәсинә бахаг. О, Мүгәддәс Јазылара јахшы бәләд иди. Анасы илә нәнәси көрпәликдән она һәгигәти өјрәтмишди. Буна бахмајараг, һәвари Булус Тимутини тәшвиг едирди: «Өјрәндијин вә доғрулуғуна әмин олдуғун шејләрә бағлы гал» (2 Тим. 3:14, 15). Тимути һәгигәти мәнимсәмишди. О, анасынын, нәнәсинин сөзүнә ҝөрә јох, өјрәндикләринин үзәриндә дүшүнүб доғрулуғуна әмин олдуғуна ҝөрә һәгигәти гәбул етмишди. (Ромалылара 12:1 ајәсини охујун.)\n5, 6. Нәјә ҝөрә ағлынызы ишләтмәји тез өјрәнмәк ваҹибдир?\n5 Бәс сизин барәниздә нә демәк олар? Ола билсин, Мүгәддәс Китаб һәгигәтләрини артыг узун мүддәтдир билирсиниз. Әҝәр беләдирсә, етигадынызы әсасландырмаг үчүн арашдырыб дәлилләр тапмағы гаршыныза мәгсәд гоја биләрсиниз. Бу, сизин иманынызы мөһкәмләндирәҹәк, сиз һәмјашыдларынызын, дүнјанын пропогандасынын, һәтта өз һиссләринизин әлиндә ојунҹаға чеврилмәјәҹәксиниз.\n6 Ағлынызы ишләтмәји нә гәдәр тез өјрәнсәниз, јашыдларынызын суалларына тутарлы ҹаваб вермәјә һазыр олаҹагсыныз. Онлар белә суаллар верә биләрләр: «Һарадан билирсән ки, Аллаһ вар? Нәјә ҝөрә Аллаһ зүлмә ҝөз јумур? Неҹә ола биләр ки, Аллаһ һәмишә мөвҹуд олсун?» Һазырлыглы олсаныз, бу кими суаллар иманынызы сарсытмајаҹаг, әксинә, сизи даһа дәриндән мүталиә етмәјә тәшвиг едәҹәк.\n7—9. «Мүгәддәс Китаб нә өјрәдир?» рубрикасы иманынызы артырмаға неҹә көмәк едә биләр?\n7 Дәриндән мүталиә етсәниз, суаллара ҹаваб тапаҹагсыныз, үрәјиниздәки шүбһәләри арадан галдыраҹагсыныз вә иманыныз мөһкәмләнәҹәк (Һәв. 17:11). Биз сизә бунун үчүн чохлу вәсаит тәгдим етмишик. Чох ҝәнҹләр Улу Јараданымыз вә Онун јаратдыгларындан бәһс едән нәшрләрдән чох фајдаланырлар. Бундан башга, «Мүгәддәс Китаб нә өјрәдир?» рубрикасынын бир чох јенијетмәләрә бөјүк көмәји дәјиб. Бу чалышма вәрәгәләри jw.org сајтында МҮГӘДДӘС ЈАЗЫЛАРЫН ТӘЛИМЛӘРИ бөлмәсиндә јерләшир. Бу рубрикадакы чалышма вәрәгәләринин һәр бири елә тәртиб олунуб ки, онларла мәшғул олдугда сизин Мүгәддәс Китаб мөвзулары илә бағлы әминлијиниз артаҹаг.\n8 Сиз артыг Мүгәддәс Китабла танышсыныз, она ҝөрә дә чалышма вәрәгәләриндәки суаллардан бәзиләринә дәрһал ҹаваб верә биләрсиниз. Бәс вердијиниз ҹавабларын доғрулуғуна нәјә ҝөрә әминсиниз? Чалышма вәрәгәләриндәки суаллары охујуб ајәләрин үзәриндә дүшүнүн, сонра исә фикринизи ораја јазын. Бу суаллар сизә көмәк едәҹәк ки, Мүгәддәс Китаба әсасланан етигадынызы башгаларына изаһ етмәјә һазыр оласыныз. «Мүгәддәс Китаб нә өјрәдир?» рубрикасы бир чох ҝәнҹләрә иманыны мөһкәмләндирмәјә көмәк едир. Әҝәр сајта дахил олмаг имканыныз варса, шәхси мүталиә заманы бу рубрикадан истифадә едә биләрсиниз.\n9 Иманынызы мөһкәмләндирмәклә сиз вәфтизә доғру ваҹиб аддым атырсыныз. Бир јенијетмә баҹы демишди: «Вәфтиз олунмағы гәрарлашдырмаздан әввәл Мүгәддәс Китабы арашдырдым, бунун һәгиги дин олдуғуну ҝөрдүм. О вахтдан һәр ҝүн буна даһа чох әмин олурам».\n10. Вәфтиз олунмуш мәсиһи нәјә ҝөрә иманыны әмәлләрдә ҝөстәрмәлидир?\n10 Мүгәддәс Китабда дејилир: «Иман да әмәлсиз өлүдүр» (Јаг. 2:17). Әҝәр иманыныз мөһкәмдирсә, бу, әмәлләриниздән ҝөрүнмәлидир. Сөһбәт һансы әмәлләрдән ҝедир? Мүгәддәс Китабын дили илә десәк, мүгәддәс јашајышдан вә мөминликдән. (2 Бутрус 3:11 ајәсини охујун.)\n11. «Мүгәддәс јашајыш» ифадәсини изаһ един.\n11 «Мүгәддәс јашајыш» әхлаги ҹәһәтдән тәмиз јашамаг демәкдир. Сон алты аја нәзәр салын. Бу мүддәт әрзиндә сечим гаршысында галанда ағлынызы јахшыны писдән ајырмаға өјрәшдирдијинизи ҝөстәрмисиниз? (Ибр. 5:14). Елә олубму ки, јашыдларыныз нә гәдәр чалышсалар да, онларын тәсири алтына дүшмәјәсиниз, јахуд өзүнүзә һаким олуб хошаҝәлмәз әмәлдән узаг дурасыныз? Мәктәбдәки давранышынызла башгаларына јахшы нүмунә гојурсунуз? Јеһоваја садиг галырсыныз, јохса сизи әлә салмасынлар дејә, синиф јолдашларыныз кими олмаға чалышырсыныз? (1 Бут. 4:3, 4). Дүздүр, һеч ким камил дејил. Һәтта узун мүддәт Јеһоваја хидмәт едән адам да һәрдән ҹамаатын ичиндә иманы барәдә данышмаға чәкинә биләр. Лакин өзүнү Јеһоваја һәср едән инсан Онун адыны дашымагдан гүрур дујаҹаг вә буну әмәлләри илә ҝөстәрәҹәк.\n12. Мөминлик өзүнү һансы ишләрдә бүрузә верир вә бу ишләрә неҹә јанашмалысыныз?\n12 Бәс мөминлик нә демәкдир? Бу, өзүнә сизин руһани фәалијјәтинизи, мәсәлән, јығынҹаға ҝәлмәји, тәблиғ етмәји, һәмчинин башгаларынын ҝөрмәдији ишләри — дуаны, мүталиәни дахил едир. Һәјатыны Јеһоваја һәср едән кәс бу ишләрә јүк кими бахмыр. О да Давуд падшаһ кими дејир: «Еј Аллаһым, истәјини јеринә јетирмәкдән һәзз алырам, ганунун гәлбимдәдир» (Зәб. 40:8).\n13, 14. Мөминликлә бағлы ишләр ҝөрмәјә сизә нә көмәк едә биләр вә бәзи ҝәнҹләр бундан неҹә фајдаланмышлар?\n13 Бу саһәдә гаршыныза мәгсәдләр гојмаг үчүн нөвбәти суалларын сизә көмәји дәјә биләр: дуаларыныз нә дәрәҹәдә конкретдир? Дуаларыныз Јеһоваја олан мүнасибәтиниз барәдә нә дејир? Шәхси мүталиә заманы нәләри арашдырырсыныз? Валидејнләриниз хидмәт етмәсәләр дә, сиз тәблиғ едирсиниз?  Бу суалларын ҹавабыны вәрәгә јазын. Бу, сизә дуаларынызы, мүталиәнизи вә хидмәтинизи јахшылашдырмаг үчүн мәгсәдләр гојмаға көмәк едәҹәк.\n14 Вәфтиз барәдә дүшүнән бир чох ҝәнҹләр өз тәҹрүбәләриндән ҝөрмүшләр ки, бу кими суалларын ҹавабыны јазмаг адама чох көмәк едир. Тилда адлы ҝәнҹ баҹы дејир ки, бу суалларын ҹавабыны јазмаг она гаршысына мәгсәдләр гојмаға көмәк етмишди. О, бир-бир һәмин мәгсәдләрә наил олмушду. Тәхминән бир илә вәфтизә һазыр олмушду. Патрик адлы ҝәнҹ гардаш да бунун хејрини ҝөрмүшдү. О дејир: «Мәним мәгсәдләрим вар иди. Анҹаг мәгсәдләрими јазанда онлара наил олмаг үчүн даһа чох чалышмаға башладым».\nВалидејнләриниз Јеһоваја ибадәт етмәсә дә, сиз ибадәт едәҹәксиниз? (15-ҹи абзаса бахын)\n15. Нәјә ҝөрә Јеһоваја һәср олунмаг шәхси гәрар олмалыдыр?\n15 Ваҹиб суаллардан бири будур: валидејнләриниз вә ја достларыныз даһа Јеһоваја хидмәт етмәсәләр, сиз јенә дә хидмәт едәҹәксиниз? Унутмајын, өзүнүзү Јеһоваја һәср едиб вәфтиз олунандан сонра сизин Јеһова илә өз мүнасибәтиниз олаҹаг. Буна ҝөрә дә Она хидмәт етмәјиниз башгаларындан, һеч валидејнләриниздән дә асылы олмамалыдыр. Сизин мүгәддәс јашајышыныз вә мөминлијиниз ҝөстәрир ки, артыг һәгигәти мәнимсәмисиниз вә вәфтизә доғру ирәлиләјирсиниз.\n16, 17. а) Инсаны мәсиһи олмаға нә тәшвиг етмәлидир? б) Нүмунә әсасында изаһ един ки, фидјә биздә һансы һиссләри доғурмалыдыр?\n16 Төвратын билиҹиси олан бир нәфәр Иса Мәсиһдән сорушмушду: «Устад, Төвратда ән бөјүк әмр һансыдыр?» Иса она ҹаваб вермишди: «Аллаһын Јеһованы бүтүн гәлбинлә, бүтүн варлығынла вә бүтүн ағлынла сев» (Мәт. 22:35—37). Иса бу сөзләрлә ҝөстәрмишди ки, инсаны Јеһоваја ибадәт етмәјә, о ҹүмләдән вәфтиз олунмаға Она сидги-үрәкдән бәсләдији мәһәббәт тәшвиг етмәлидир. Бәс Јеһоваја мәһәббәтинизи неҹә артыра биләрсиниз? Бунун ән јахшы јолу Онун вердији ән бөјүк бәхшиш барәдә, Оғлунун фидјә гурбанлығы барәдә дүшүнмәкдир. (2 Коринфлиләрә 5:14, 15; 1 Јәһја 4:9, 19 ајәләрини охујун.) Фидјә, еләҹә дә онун сизин үчүн нә мәна дашыдығы һагда фикирләшсәниз, үрәјиниз миннәтдарлыгла долаҹаг вә бунун мүгабилиндә Аллаһ үчүн нә исә етмәк истәјәҹәксиниз.\n17 Буну белә бир нүмунә әсасында изаһ етмәк олар: тутаг ки, сиз суда батырсыныз, анҹаг кимсә ҝәлиб сизи хилас едир. Сиз нә едәрдиниз? Евә ҝедиб гуруланар вә нә баш вердијини унудардыныз? Сөзсүз ки, јох. Сизи хилас едән инсана өзүнүзү борҹлу һисс едәрдиниз. Әслиндә, етдији јахшылыға ҝөрә сиз һәјатынызы она борҹлу олардыныз. Биз Јеһова Аллаһа вә Иса Мәсиһә лап чох борҹлујуг. Фидјә олмасајды, һәр биримиз ҝүнаһын вә өлүмүн ҝирдабында батыб галардыг. Анҹаг онларын бөјүк мәһәббәти сајәсиндә биз јер үзүндә әбәди јашаја биләрик. Буну һеч нә илә мүгајисә етмәк олмаз.\n18, 19. а) Јеһоваја мәхсус олмагдан нәјә ҝөрә горхмаг лазым дејил? б) Јеһоваја хидмәт етмәк нәјә ҝөрә сизи хошбәхт едәҹәк?\n18 Јеһованын сизин үчүн етдикләрини дәјәрләндирирсиниз? О заман һәјатынызы Јеһоваја һәср едиб вәфтиз олунмаг ән дүзҝүн аддымдыр. Унутмајын, өзүнүзү Јеһоваја һәср етмәклә Она сөз верирсиниз ки, нә олурса-олсун, әбәдијјән Онун ирадәсини јеринә јетирәҹәксиниз. Аллаһла белә әһд кәсмәкдән горхмаг лазым дејил. Јадда сахлајын ки, Јеһова сизин јахшылығынызы истәјир вә Ону ҹидд-ҹәһдлә ахтаранлара мүкафат верир (Ибр. 11:6). Өзүнүзү Јеһоваја һәср едиб вәфтиз олунсаныз, һәјатыныз писләшмәјәҹәк. Әксинә, Јеһоваја хидмәт етмәк сизи хошбәхт едәҹәк. Ушаглыгда вәфтиз олунан 24 јашлы гардаш дејир: «Дүздүр, јашым бир аз чох олсајды, ола билсин, һәгигәти даһа јахшы баша дүшәрдим. Анҹаг өзүмү Јеһоваја һәср етмәјим мәни дүнјәви мәгсәдләрдән горуду».\n19 Јеһовадан фәргли олараг, Шејтан мәкрлидир, О, сизин пислијинизи истәјир. Шејтан онун јолу илә ҝедәнләрә јахшы һеч нә вермир. Ахы һарадан версин? Онун талеји гара ҝәләҹәк, сизә неҹә ишыглы ҝүнләр нәсиб етсин? Етсә-етсә сизи өз аҹы агибәтинә дүчар едәр! (Вәһј 20:10).\n20. Руһән тәрәгги едиб вәфтиз олунмаг истәјән ҝәнҹ нә едә биләр? («Руһән тәрәгги етмәк үчүн көмәк» адлы чәрчивәјә дә бахын.)\n20 Бәли, һәјатынызы Јеһоваја һәср етмәк ән дүзҝүн аддымдыр. Бу аддымы атмаға һазырсыныз? О заман ирәли! Јох әҝәр сизә вахт лазымдырса, онда руһән тәрәгги етмәк үчүн бу мәгаләдәки мәсләһәтләрә әмәл един. Һәвари Булус филиппилиләрә јазмышды: «Һансы сәвијјәјә чатмышыгса чатаг, ҝәлин бундан сонра да ејни ҹүр ирәлиләјәк» (Филип. 3:16). Бу мәсләһәтә риајәт етсәниз, тезликлә һәјатынызы Јеһоваја һәср едиб вәфтиз олунмаг истәјәҹәксиниз.\n^  (13-ҹү абзас) «Ҝәнҹләрин суаллары. Практики мәсләһәтләр. Ҹилд 2» китабынын 308 вә 309-ҹу сәһифәсиндәки (рус.) чалышманын бир чох ҝәнҹләрә фајдасы дәјиб.\nРУҺӘН ТӘРӘГГИ ЕТМӘК ҮЧҮН КӨМӘК\n«Ојанын!» журналынын «Ҝәнҹләрин суаллары» рубрикасындан (рус.)\n«Дуаларымы неҹә јахшылашдыра биләрәм?» (2008, нојабр)\n«Мүгәддәс Китабы охумағы неҹә мараглы едим?» (2009, апрел)\n«Мән неҹә инсанам?» (2011, октјабр)\n«Мүгәддәс Китабы охумағы неҹә мараглы едим?» (2012, феврал)\n«Јығынҹаг ҝөрүшләринә ҝетмәк нә үчүн лазымдыр?» (2012, апрел)\n«Ҝәнҹләрин суаллары. Практики мәсләһәтләр» китабындан\n«Аллаһа ибадәтдән неҹә севинҹ дуја биләрәм?» (38-ҹи фәсил)\n«Нәјә ҝөрә мәктәбдә иманымы бөлүшмәјә горхурам?» (17-ҹи фәсил)\nӘлавә мәлумат үчүн бахын: w00 1/12 сәһ. 20—30; w10 15/2 сәһ. 24—28; w12 15/1 сәһ. 15.\nҸИЛД 2 (рус.)\n«Нәјә ҝөрә Мүгәддәс Китабын нормалары илә јашамаг лазымдыр?» (34-ҹү фәсил)\n«Аллаһла неҹә дост ола биләрәм?» (35-ҹи фәсил)\n«Вәфтиз олум?» (37-ҹи фәсил)


Q=3	C=3	SS=0	LS=0	PS=0	DC=0	LC=0	SD=0	BS=3	G0=13	G1=10	G2=7	DLID=az_RU	BODY=Шабан ајынын 15-ҹи ҝеҹәси вә онун бәзи әмәлләри\nMay 9, 2017 - 7:07 PM Хәбәрин коду : 828782 Мәнбә : АБНА – Хәбәр Аҝентлији Link:\nРәвајәтләрә ҝөрә, Шабан ајынын 15-ҹи ҝеҹәси Аллаһ (ҹәллә ҹәлалуһ) сонсуз рәһмәтини бәндәләринин үзүнә ачыр. Һәм дә онлар үчүн бәзи һадисәләри тәгдир едир. Һесаб олунур ки, бәндәјә Һәҹҹ зијарәтинин нәсиб олуб-олмајаҹағы бу ҝеҹә мүәјјән олур.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, бу ил мајын 11-дән 12-нә кечән ҝеҹә, јәни мајын 11-и мәғриб азанындан сонра Шабан ајынын 15-ҹи ҝеҹәси дахил олур. Мајын 12-си исә, Шабан ајынын 15-ҹи ҝүнүдүр.\n“Нимеји Шәбан” Шабанын ајынын ортасы анламындадыр. Бу ҝеҹә Гәдр ҝеҹәләриндән сонра ән фәзиләтли ҝеҹәдир. “Тәмизләнмә ҝеҹәси” анламында олан “Лејләтүл-бәрат” адлы бу ҝеҹә Аллаһ Таала илә раз-нијаз етмәк, һаҹәтләри диләмәк, руһән дәјишмәк үчүн јахшы фүрсәтдир. Рәвајәтләрә ҝөрә, бу ҝеҹә Аллаһ (ҹәллә ҹәлалуһ) сонсуз рәһмәтини бәндәләринин үзүнә ачыр. Һәм дә онлар үчүн бәзи һадисәләри тәгдир едир. Һесаб олунур ки, бәндәјә Һәҹҹ зијарәтинин нәсиб олуб-олмајаҹағы бу ҝеҹә мүәјјән олур.\nШабан ајынын 15-ҹи ҝүнү исә, бәшәријјәтин хиласкары һәзрәт Мәһди Саһиб әз-заманын (Аллаһ Онун шәрәфли зүһуруну тезләшдирсин) мөвлуд ҝүнүдүр. Имам Мәһди (Аллаһ Онун шәрәфли зүһуруну тезләшдирсин) Һиҹри Гәмәри тарихи илә, 225- ҹи (милади 840-ҹы) илдә Самирра шәһәриндә дүнјаја ҝөз ачыб. Онун дәјәрли атасы 11-ҹи Имам һәзрәт Һәсән Әсҝәри (әлејһи сәлам) анасы исә, Рома иператорунун гызы һәзрәт Нәрҝиз хатундур (сәламуллаһи әлејһа) .\nБу Ҝеҹәнин Әмәлләри\n1- Әһја сахламаг (ҝеҹәнин там јарысындан сүбһ азанына гәдәр ајыг галмаг),\n2- Гүсл алмаг (нијјәти беләдир: Нимеји Шәбан гүслу верирәм гүрбәтән иләллаһ),\n3- Имкан дахилиндә Гуран охујуб, намазлар гылыб, дуа етмәк төвсијә олунур.\n4- Имам Һүсејни (әлејһи сәлам) бу ҝеҹә мәхсус тәрздә зијарәт етмәк. Белә ки, һүндүр вә үстү ачыг бир јерә чыхмалы вә үзү гибләјә дурмалыдыр. Даһа сонра саға вә сола бахмалы, үзүнү ҝөјә галдырыб Имама белә хитаб етмәлисиз: “Әссәламу әлејкә, ја Әба Әбдиллаһ! Әссәламу әлејкә вә рәһмәтуллаһи вә бәрәкәтуһ” (Салам олсун сәнә, еј Әба Әбдиллаһ! Аллаһын саламы, рәһмәти вә бәрәкәти үзәринә олсун).\n5- Кумејл дуасыны охумаг,\n6- 100 дәфә тәсбиһати-әрбәә (“сүбһанәллаһи, вәлһәмду лиллаһи, вә ла илаһә илләллаһу вәллаһу әкбәр”) вә истиғфар (“әстәғфируллаһ”) сөјләмәк.\n7- Сүбһ азанындан өнҹә обашдан јејиб сабаһысы ҝүнү оруҹ тутмаг мүстәһәбдир. Әҝәр киминсә бојнунда гәза оруҹу вә јахуд нәзир кими диҝәр ваҹиби оруҹ вардырса мүтләг бу ҝүн оруҹ тутдугда ваҹиб оруҹуну тутмалыдыр.\nАллаһ Таала етдијиниз бүтүн ибадәтләринизи гәбул етсин! Бизләрә дә дуа един!\nНимеи Шәбанда Теһран вә Гәзвинин күчә вә хијабанлары бәзәдилди – Фото\nİyun 3, 2015 - 12:57 AM\nНимеји Шабан ҝүнү оруҹ тутулурму?\n"Нимеји Шәбан"ын әмәлләри\nİyul 16, 2011 - 12:00 AM